cyanic-selkie/wikianc huggingface dataset:
സ്നോ-വൈറ്റ് ആൻഡ് റോസ്-റെഡ്
ഒരു ജർമ്മൻ യക്ഷിക്കഥയാണ് "സ്നോ-വൈറ്റ് ആൻഡ് റോസ്-റെഡ്" (ജർമ്മൻ: Schneeweißchen und Rosenrot). ബ്രദേഴ്സ് ഗ്രിം (KHM 161) ശേഖരിച്ച പതിപ്പാണ് ഏറ്റവും അറിയപ്പെടുന്ന പതിപ്പ്. "ദ അൺഗ്രേറ്റ്ഫുൾ ഡ്വാർഫ്" എന്ന പഴയതും ചെറുതുമായ ഒരു പതിപ്പ് എഴുതിയത് കരോലിൻ സ്റ്റാൾ (1776–1837) ആണ്. തീർച്ചയായും, അത് ഏറ്റവും പഴയ വകഭേദമായി കാണപ്പെടുന്നു. 1818-ൽ പ്രസിദ്ധീകരിക്കപ്പെട്ടതിനു ശേഷം പലതും ശേഖരിച്ചിട്ടുണ്ടെങ്കിലും, മുമ്പത്തെ വാമൊഴിയാലുള്ള പതിപ്പുകളൊന്നും അറിയില്ല. വാമൊഴിയിലുള്ള പതിപ്പുകൾ പ്രാദേശികമായിത്തന്നെ വളരെ പരിമിതമാണ്. നാടോടി-യക്ഷിക്കഥകളെ ഇനം തിരിക്കുന്ന ആർനെ-തോംസൺ സൂചികയനുസരിച്ച് ഈ കഥ  ("രണ്ട് പെൺകുട്ടികൾ, കരടി, കുള്ളൻ") ടൈപ്പ് 426 വകുപ്പിൽ പെടുന്നു.
1937-ലെ വാൾട്ട് ഡിസ്നി ആനിമേറ്റഡ് ചിത്രമായ സ്നോ വൈറ്റ് ആൻഡ് സെവൻ ഡ്വാർഫ്സിന് അടിസ്ഥാനം നൽകിയ ബ്രദേഴ്സ് ഗ്രിം ഫെയറി കഥയായ "സ്നോ വൈറ്റ്" എന്ന കഥയുമായി ഈ കഥയ്ക്ക് യാതൊരു ബന്ധവുമില്ല. ആ നായികയുടെ ആധുനിക ജർമ്മൻ നാമം Schneeweißchen എന്നതിലുപരി Schneewittchen എന്നാണ്. ഈ കഥയ്ക്ക് പൊതുവായി ഒന്നുമില്ലെങ്കിലും പക്ഷേ അതിന്റെ സുന്ദരിയായ പെൺകുട്ടിയുടെ സമാനമായ പേര് മാത്രമേ ഉള്ളൂ. "സ്‌നോ-വൈറ്റ് ആൻഡ് റോസ്-റെഡ്" ഒരു കുള്ളനുമായുള്ള കൂടിക്കാഴ്‌ചയെ പ്രത്യേകം എടുത്തുകാട്ടുന്നു.
പ്ലോട്ട്
സ്‌നോ-വൈറ്റ്, റോസ്-റെഡ് എന്നീ രണ്ട് പെൺകുട്ടികൾ അവരുടെ അമ്മയ്‌ക്കൊപ്പം ഒരു പാവപ്പെട്ട വിധവയ്‌ക്കൊപ്പം വനത്തിനടുത്തുള്ള ഒരു ചെറിയ കോട്ടേജിൽ താമസിക്കുന്നു. സ്നോ-വൈറ്റ് ശാന്തവും ലജ്ജാശീലവുമാണ്, വീടിനുള്ളിൽ സമയം ചെലവഴിക്കാനും വീട്ടുജോലികളും വായനയും നടത്താനും ഇഷ്ടപ്പെടുന്നു. റോസ്-റെഡ് തുറന്ന് സംസാരിക്കുന്ന, ചടുലവും സന്തോഷവതിയുമാണ്, കൂടാതെ പുറത്തായിരിക്കാൻ ഇഷ്ടപ്പെടുന്നു. അവർ രണ്ടുപേരും പരസ്പരം സ്നേഹിക്കുന്ന വളരെ നല്ല പെൺകുട്ടികളാണ്, അവരുടെ അമ്മയും അവരെ വളരെയധികം സ്നേഹിക്കുന്നു.
പുറംകണ്ണികൾ
വർഗ്ഗം:ഗ്രിംമ്സ് നാടോടിക്കഥകൾ
സോഫീ ജെർമെയിൻ
ഫ്രഞ്ച് ഗണിതശാസ്ത്രജ്ഞയും, ഭൗതികശാസ്ത്രജ്ഞയും, ഒരു തത്ത്വചിന്തകയുമായിരുന്നു സോഫീ ജെർമെയിൻ. മാതാപിതാക്കളുടെ പ്രാരംഭ എതിർപ്പും സമൂഹത്തിൽ നിന്നുള്ള ബുദ്ധിമുട്ടുകളും ഉണ്ടായിരുന്നിട്ടും, പിതാവിന്റെ ലൈബ്രറിയിലെ ലിയോൺഹാർഡ് യൂളർ ഉൾപ്പെടെയുള്ളവരുടെ പുസ്തകങ്ങളിൽ നിന്നും പ്രശസ്ത ഗണിതശാസ്ത്രജ്ഞരായ ലഗ്രാഞ്ച്, ലെജൻഡ്രെ, ഗൗസ് എന്നിവരുമായുള്ള കത്തിടപാടുകളിൽ നിന്നും അവർ വിദ്യാഭ്യാസം നേടി. ഇലാസ്റ്റിറ്റി സിദ്ധാന്തത്തിന്റെ തുടക്കക്കാരിലൊരാളായ സോഫീ പാരീസ് അക്കാദമി ഓഫ് സയൻസസിൽ നിന്ന് ഈ വിഷയത്തെക്കുറിച്ചുള്ള ലേഖനത്തിന് മഹത്തായ സമ്മാനം നേടി. ഫെർമാറ്റിന്റെ അവസാന സിദ്ധാന്തത്തെക്കുറിച്ചുള്ള അവരുടെ കൃതി ഗണിതശാസ്ത്രജ്ഞർക്ക് 100 വർഷത്തിനുശേഷമുള്ള ഗണിതശാസ്ത്രമുന്നേറ്റത്തിന് വഴിതെളിച്ചു. സ്ത്രീയാണെന്നുള്ള മുൻവിധി കാരണം, ഗണിതശാസ്ത്രത്തിൽ നിന്ന് ഒരു തൊഴിൽ നേടാൻ അവർക്ക് കഴിഞ്ഞില്ല. പക്ഷേ ജീവിതത്തിലുടനീളം അവർ സ്വതന്ത്രമായി പ്രവർത്തിച്ചു.മരണത്തിന് മുമ്പ്, അവർക്ക് ഓണററി ബിരുദം നൽകണമെന്ന് ഗൗസ് ശുപാർശ ചെയ്തിരുന്നു. പക്ഷേ അത് ഒരിക്കലും സംഭവിച്ചില്ല. 1831 ജൂൺ 27 ന് സ്തനാർബുദം ബാധിച്ച് അവർ മരിച്ചു. അവരുടെ ജീവിതത്തിന്റെ ശതാബ്ദിയിൽ, ഒരു തെരുവിനും, പെൺകുട്ടികൾക്കുവേണ്ടിയുള്ള ഒരു സ്കൂളിനും അവരുടെ പേർ നല്കുകയുണ്ടായി. അവരുടെ ബഹുമാനാർത്ഥം അക്കാദമി ഓഫ് സയൻസസ് സോഫി ജെർമെയ്ൻ സമ്മാനം നടപ്പിലാക്കി.
ഗണിതശാസ്ത്രത്തിന്റെ ആമുഖം
ജെർമെയ്ൻ 13 വയസ്സുള്ളപ്പോൾ, ബാസ്റ്റില്ലെയിൽ അകപ്പെടുകയും നഗരത്തിലെ വിപ്ലവകരമായ അന്തരീക്ഷം അവളെ അതിനകത്ത് തന്നെ ഒതുങ്ങാൻ നിർബന്ധിച്ചു. വിനോദത്തിനു പകരം അവർ പിതാവിന്റെ ലൈബ്രറിയിലേക്ക് എത്തുകയും ഇവിടെ ജെ. ഇ. മോണ്ടുക്ലയുടെ എൽ ഹിസ്റ്റോയർ ഡെസ് മാത്തമാറ്റിക്സ് കണ്ടെത്തുകയും ചെയ്തു. ആർക്കിമിഡീസിന്റെ മരണത്തെക്കുറിച്ചുള്ള കഥ അവളെ കൗതുകപ്പെടുത്തിയിരുന്നു.
അക്കാലത്ത് ശുദ്ധമായ ഗണിതശാസ്ത്രത്തെ പരാമർശിക്കുന്ന ജ്യാമിതി രീതിക്ക് ആർക്കിമിഡീസിനോട് അത്തരം ആകർഷണം നിലനിർത്താൻ കഴിയുമെങ്കിൽ, അത് പഠനത്തിന് അർഹമായ വിഷയമാണെന്ന് സോഫി ജെർമെയ്ൻ കരുതി.അതിനാൽ, അവർ പിതാവിന്റെ ലൈബ്രറിയിലെ ഗണിതശാസ്ത്രത്തെക്കുറിച്ചുള്ള എല്ലാ പുസ്തകങ്ങളും പരിശോധിച്ചു. അവർ ലാറ്റിൻ, ഗ്രീക്ക് ഭാഷ എന്നിവ സ്വയം പഠിച്ചിരുന്നതിനാൽ സർ ഐസക് ന്യൂട്ടൺ, ലിയോൺഹാർഡ് യൂലർ എന്നിവരുടെ കൃതികൾ വായിക്കാൻ കഴിഞ്ഞു. എറ്റിയേൻ ബെസൗട്ടിന്റെ ട്രെയ്റ്റ് ഡി അരിത്മാറ്റിക്, ജാക്വസ് ആന്റോയിൻ-ജോസഫ് കൗസിൻ എഴുതിയ ലെ കാൽക്കുൾ ഡിഫെറൻ‌ടിയൽ എന്നിവയും അവർ വായിച്ചു. പിന്നീട്, കൗസിൻ ജെർമെയ്ന്റെ വീട്ടിൽ സന്ദർശിക്കുകയും അവരുടെ പഠനത്തെ പ്രോത്സാഹിപ്പിക്കുകയും ചെയ്തു.
പുറത്തേയ്ക്കുള്ള കണ്ണികൾ
വർഗ്ഗം:1776-ൽ ജനിച്ചവർ വർഗ്ഗം:1831-ൽ മരിച്ചവർ വർഗ്ഗം:ഫ്രഞ്ച് ഭൗതികശാസ്ത്രജ്ഞർ വർഗ്ഗം:വനിതാ ഭൗതികശാസ്ത്രജ്ഞർ വർഗ്ഗം:സ്തനാർബുദത്താൽ മരിച്ചവർ
തോമസ് മായോ ബ്ര്യൂവർ
തോമസ് മായോ ബ്ര്യൂവർ (November 21, 1814 – January 24, 1880)(Thomas Mayo Brewer) അമേരിക്കൻ പ്രകൃതിശാസ്ത്രജ്ഞനായിരുന്നു. പക്ഷിശാസ്ത്രത്തിലും അണ്ഡശാസ്ത്രത്തിലും പ്രത്യേക താത്പര്യമുണ്ടായിരുന്നു.
അവലംബം
വർഗ്ഗം:അമേരിക്കൻ ശാസ്ത്രജ്ഞർ വർഗ്ഗം:പ്രകൃതിശാസ്ത്രജ്ഞർ
കേരള വിലാസം അച്ചുകൂടം (തിരുവനന്തപുരം)
തിരുവിതാംകൂർ രാജാവായിരുന്ന ഉത്രം തിരുനാൾ മാർത്താണ്ഡവർമ്മയുടെ ആശ്രിതനും കഥകളികലാകാരനുമായിരുന്ന ഈശ്വരപിള്ള വിചാരിപ്പുകാരാണ് 1853-ൽ തിരുവനന്തപുരത്ത് കേരള വിലാസം എന്ന പേരിൽ അച്ചുകൂടം സ്ഥാപിച്ചത്. സ്വാതിതിരുനാൾ, ഇരയിമ്മൻ തമ്പി തുടങ്ങിയവരുടെ ഏതാനും ഗാനസമാഹാരങ്ങളും, രാമായണം തുടങ്ങിയ കിളിപ്പാട്ടുകളും ആദ്യമായി അച്ചടിക്കപ്പെട്ടതും കേരളവിലാസത്തിലായിരുന്നു.
സർവാധികാര്യക്കാർ പി. ഗോവിന്ദപ്പിള്ള കുറച്ചുനാൾ കേരളവിലാസത്തിന്റെ പ്രവർത്തനത്തിൽ ശ്രദ്ധിച്ചിരുന്നു. അവിടെ നിന്നും അല്പകാലം കേരളചന്ദ്രിക എന്ന മാസിക പ്രസിദ്ധീകരിച്ചിരുന്നു. എന്നാൽ കൂടുതൽ ശ്രദ്ധേയമായത് വിദ്യാവിലാസിനി മാസികയാണ്. 1181-ൽ മലയാളഭാഷാ ചരിത്രം പുറത്തിറങ്ങി. ആയില്യം തിരുനാളിന്റെ ശാകുന്തളം പരിഭാഷ, മീനകേതന ചരിതം എന്നിവയും കേരളവർമ്മ എഴുതിയ മഹച്ചരിതസംഗ്രഹത്തിലെ ചില ഭാഗവും കേരളവിലാസത്തിലൂടെയാണ് വെളിച്ചം കണ്ടത്.
അവലംബം
വർഗ്ഗം:കേരളത്തിലെ മുദ്രണാലയങ്ങൾ
കുന്നതൃക്കോവിൽ സുബ്രഹ്മണ്യക്ഷേത്രം
കൊടകര കുന്നതൃക്കോവിൽ ക്ഷേത്രങ്ങൾ തൃശ്ശൂർ ജില്ലയിൽ കൊടകര ജംഗ്ഷനിൽ നിന്നും വടക്കുകിഴക്കുമാറി വെള്ളിക്കുളങ്ങര റൂട്ടിൽ ഒരു കിലോമീറ്റർ അകലെയായി സ്ഥിതി ചെയ്യുന്നു. കുന്നിൻ മുകളിലായി നിലകൊള്ളുന്ന സുബ്രഹ്മണ്യക്ഷേത്രം, കുന്നിന്റെ ഇടത്തട്ടിൽ സ്ഥിതിചെയ്യുന്ന ശിവക്ഷേത്രം, കുന്നിനു താഴെയായുള്ള വിഷ്ണുക്ഷേത്രം എന്നിവ ചേർന്നതാണ്‌ കുന്നതൃക്കോവിൽ ക്ഷേത്രങ്ങൾ. ഇവയിൽ പ്രധാനക്ഷേത്രം കുന്നിന്മുകളിലെ സുബ്രഹ്മണ്യക്ഷേത്രമാണ്‌. കേരളത്തിലെ പഴനി എന്നറിയപ്പെടുന്ന ഇവിടെ പഴനിയിലേതുപോലെ പടിഞ്ഞാറ്‌ ദിശയിലേക്ക് ദർശനമായി കുടികൊള്ളുന്ന സുബ്രഹ്മണ്യപ്രതിഷ്ഠയും, അതിനഭിമുഖമായി മുരുകനെ വന്ദിച്ചുകൊണ്ട് കിഴക്കോട്ടുദർശനമായുള്ള ഹിഡുംബസ്വാമി പ്രതിഷ്ഠയും കാണാം. കൊടകര പൂനിലാർക്കാവ് ക്ഷേത്രസംരക്ഷണസമിതിയാണ്‌ കുന്നതൃക്കോവിൽ ക്ഷേത്രങ്ങളുടേയും പ്രവർത്തനമേൽനോട്ടം നിർവ്വഹിക്കുന്നത്. വൃശ്ചികമാസത്തിലെ സ്കന്ദഷഷ്ഠിയാണ്‌ ഇവിടത്തെ മുഖ്യ ആഘോഷം. കൊടകര ഷഷ്ഠി എന്നറിയപ്പെടുന്ന ഈ ആഘോഷമാണ്‌ കൊടകരയുടെ പ്രദേശികോത്സവം. തൈപ്പൂയവും ആഘോഷിച്ചുവരുന്നുണ്ട്.
വർഗ്ഗം:തൃശ്ശൂർ ജില്ലയിലെ ക്ഷേത്രങ്ങൾ വർഗ്ഗം:കേരളത്തിലെ സുബ്രഹ്മണ്യസ്വാമിക്ഷേത്രങ്ങൾ
ഇന്ദുജ രവിചന്ദ്രൻ
തമിഴ് സിനിമകളിൽ പ്രത്യക്ഷപ്പെടുന്ന ഒരു ഇന്ത്യൻ നടിയാണ് ഇന്ദുജ രവിചന്ദ്രൻ. മേയാധ മാൻ (2017), മെർക്കുറി (2018), ബിഗിൽ (2019) എന്നീ ചിത്രങ്ങളിലെ ശ്രദ്ധേയമായ സൃഷ്ടികൾക്ക് അവർ അറിയപ്പെടുന്നു.
ലുബ്ലിയാന
സ്ലൊവീന്യയുടെ തലസ്ഥാനമാണ് ലുബ്ലിയാന(Ljubljana (, പ്രാദേശികമായി ലുബ്ലാന എന്നും അറിയപ്പെടുന്നു ;) സ്ലൊവീന്യയിലെ ഏറ്റവും വലിയ നഗരവുമാണിത്. പൗരാണികകാലത്ത് എമോണ(Emona) എന്നറിയപ്പെട്ടിരുന്ന റോമൻ നഗരമായിരുന്നു . മധ്യകാലഘട്ടം മുതൽ, 1918-ൽ ഓസ്ട്രിയ-ഹംഗറിയുടെ പതനം വരെ ഹബ്സ്ബർഗ് രാജവംശത്തിന്റെ ഭരണത്തിൽകീഴിലായിരുന്നു ഈ നഗരം.
ലുബ്ലിയാന സമുദ്രനിരപ്പിൽനിന്നും 295 m ഉയരത്തിൽ സ്ഥിതിചെയ്യുന്നു.
അവലംബം
വർഗ്ഗം:യൂറോപ്പിലെ തലസ്ഥാനങ്ങൾ
ബ്രസീലിലെ ലോക പൈതൃക സ്ഥലങ്ങൾ
{{Legend|#D0E7FF|* Trans-border site|outline=silver}}
അവലംബം
വർഗ്ഗം:ലോകപൈതൃകകേന്ദ്രങ്ങളുടെ പട്ടികകൾ വർഗ്ഗം:ബ്രസീൽ
അനിൽ നാട്യവേദ
അനിൽ നാട്യവേദ (ജനനം: 10.03.1975) എന്നറിയപ്പെടുന്ന അനിൽകുമാർ എസ്, ആഗോളപ്രശസ്തനായ കേരളീയ കൊറിയോഗ്രാഫറും നർത്തകനും കലാദ്ധ്യാപകനും കളരിപ്പയറ്റ് വിദഗ്ധനുമാണ്. ഏരിയൽ ഡാൻസ്, ഇന്ത്യൻ ജിംനാസ്റ്റിക്സ് പാരമ്പര്യങ്ങൾ എന്നിവയിൽനിന്നും പ്രചോദനമുൾക്കൊണ്ടുകൊണ്ട് സമകാലീനനൃത്തം (കണ്ടമ്പററി ഡാൻസ്) അവതരിപ്പിക്കുന്നതിൽ അദ്ദേഹം അഗ്രഗണ്യനാണ്. 1991 മുതൽ ഒരു പ്രൊഫഷണൽ കലാകാരനായി ലോകത്തിന്റെ വിവിധ രാജ്യങ്ങളിൽ നൃത്തം അവതരിപ്പിച്ചുവരുന്നു.
ജീവചരിത്രം
സെക്കന്ററി വിദ്യാഭ്യസത്തിനുശേഷം ശ്രീ സ്വാതിതിരുനാൾ ഗവണ്മെന്റ് സംഗീത കോളജിൽ നിന്നും നാട്യബിരുദം നേടി. തിയറി ഓഫ് ഇന്ത്യൻ ഡാൻസ് ലാംഗ്വിജ് ഇൻ സാൻസ്ക്രിറ്റ് എന്ന വിഷയത്തെ ആധാരമാക്കി നൃത്തത്തിൽ നടനഭൂഷൺ ഡിപ്ലോമ നേടിയിട്ടുണ്ട്. 1998ൽ 'പ്രോജക്റ്റ് സകൃദയ' എന്ന പേരിൽ നൃത്തത്തിൽ അദ്ധ്യാപക പരിശീലന ബിരുദം നേടി. കളരിപ്പയറ്റിലെ കേരളത്തിന്റെ വടക്കും തെക്കുമുള്ള സമ്പ്രദായങ്ങളിൽ പരിശീലനം നേടിയ കലാകാരനാണ്. ഗുരു ചെല്ലപ്പനാശാൻ, ഗോവിന്ദൻ കുട്ടി ഗുരുക്കൾ, ബാബുരാജ് ഗുരുക്കൾ, ജയൻ ഭരതക്ഷേത്ര എന്നിവരുടെ കീഴിലാണ് കളരിപ്പയറ്റ്‌ അഭ്യസിച്ചത്. 1996 മുതൽ 2003 വരെ ദക്ഷാ സേത്തിനു കീഴിൽ കണ്ടമ്പററി ഡാൻസ്, യോഗ, കഥക് എന്നിവ അഭ്യസിച്ചു. വെമ്പായം അപ്പുക്കുട്ടൻ നായരുടെ കീഴിൽ 1993 മുതൽ 1999 വരെ കഥകളി അഭ്യസിച്ചു. മഹാരാഷ്ട്രയിലെ ആയോധന കലകളായ പോൾ മല്ലക്കമ്പ്, റോപ് മല്ലക്കമ്പ് എന്നിവ ഉദയ് ദേശ് പാണ്ഡേയിൽ നിന്നും അഭ്യസിച്ചു (1997-2002). സ്വാതിതിരുനാൾ സംഗീതകോളജിലെ പ്രൊഫ. സുന്ദരേശ്വരി അമ്മയിൽ നിന്നും കേരളനടനം അഭ്യസിച്ചു (1991-1995)
2004ൽ നാട്യവേദ ആർട്സ് എന്ന നൃത്തവിദ്യാലയം ആരംഭിച്ചു. നാട്യവേദയ്ക്കൊപ്പം ബോസ്റ്റണിലെ നവരസ ഡാൻസ് തിയേറ്റർ, ടോണി വില്യംസ് ഡാൻസ് സെന്റർ എന്നിവയിലും നൃത്തവും കളരിപ്പയറ്റും പഠിപ്പിക്കുന്നു.
കലാപ്രവർത്തനം
സംവിധായകനായ സന്തോഷ് ശിവന്റെ അനന്തഭദ്രം എന്ന സിനിമയ്ക്കായി അനിൽ നാട്യവേദ കൊറിയോഗ്രഫി ചെയ്തിട്ടുണ്ട്. ജർമ്മനിയിൽ വച്ചുനടന്ന ഫ്രാങ്കോ ഡ്രാഗണിന്റെ ഷോയ്ക്കുവേണ്ടി കൊറിയോഗ്രാഫി ചെയ്തു. നിലവിൽ ബ്രാൻഡേസ് യൂണിവേഴ്സിറ്റിയിൽ യൂറിപ്പിഡസിന്റെ നാടകത്തിന്റെ കൊറിയോഗ്രഫിയുമായി ബന്ധപ്പെട്ട പ്രവർത്തനങ്ങൾ ചെയ്യുന്നു. ഉൾറിച്ച് തോംസെൻ എഴുതി സംവിധാനം ചെയ്ത വില്ലാൻബെർഗർ എന്ന സിനിമയുടെ കോറിയോഗ്രഫി അപർണ സിന്ദൂറിന്റെ കൂടെ ചെയ്തു.
ബാന്ദ്ര കുർള കോംപ്ലക്സ്
മുംബൈ നഗരത്തിലെ ഒരു ആസൂത്രിത വാണിജ്യ സമുച്ചയമാണ് ബാന്ദ്ര കുർള കോംപ്ലക്സ്. ബി.കെ.സി എന്ന ചുരുക്കപ്പേരിലും ഇത് അറിയപ്പെടുന്നു. ഇതിന്റെ നിർമ്മാണച്ചുമതല വഹിച്ചത് മുംബൈ മെട്രോപൊളീറ്റൻ റീജിയൻ ഡെവലപ്പ്മെന്റ് അതോറിറ്റി (എം.എം.ആർ.ഡി.എ) ആണ്. ദക്ഷിണ മുംബൈയിലെ വാണിജ്യ പ്രവർത്തനങ്ങളുടെ അമിതകേന്ദ്രീകരണം ഒഴിവാക്കുവാനായി സൃഷ്ടിക്കുന്ന വികസനകേന്ദ്രങ്ങളുടെ പരമ്പരയിലെ ആദ്യപടിയാണിത്.
തവിടൻ ചേരാചിറകൻ തുമ്പി
ചേരാചിറകൻ കുടുംബത്തിൽ ഉള്ള ഒരു സൂചിത്തുമ്പിയാണ് തവിടൻ ചേരാചിറകൻ.
പുറത്തേക്കുള്ള കണ്ണികൾ
വർഗ്ഗം:സൂചിത്തുമ്പികൾ വർഗ്ഗം:കേരളത്തിലെ തുമ്പികൾ
ദേശീയ പട്ടികജാതി കമ്മീഷൻ
പട്ടികജാതി, ആംഗ്ലോ ഇന്ത്യൻ കമ്മ്യൂണിറ്റികളെ അവരുടെ സാമൂഹികവും വിദ്യാഭ്യാസവും പ്രോത്സാഹിപ്പിക്കുന്നതിനും സംരക്ഷിക്കുന്നതിനുമായി ചൂഷണം ചെയ്യപ്പെടുന്നതിനെതിരെ സംരക്ഷണം നൽകുന്നതിനായി ഇന്ത്യൻ ഗവൺമെന്റിന്റെ സാമൂഹ്യനീതി, ശാക്തീകരണ മന്ത്രാലയത്തിന്റെ അധികാരപരിധിയിലുള്ള ഒരു ഇന്ത്യൻ ഭരണഘടനാ സ്ഥാപനമാണ് "ദേശീയ പട്ടികജാതി കമ്മീഷൻ". അവരുടെ സാമൂഹിക, വിദ്യാഭ്യാസ, സാമ്പത്തിക, സാംസ്കാരിക താൽപ്പര്യങ്ങൾ പ്രോത്സാഹിപ്പിക്കുന്നതിനും സംരക്ഷിക്കുന്നതിനും ഭരണഘടനയിൽ പ്രത്യേക വ്യവസ്ഥകൾ ഉണ്ടാക്കി. ഇന്ത്യൻ ഭരണഘടനയുടെ ആർട്ടിക്കിൾ 338 ദേശീയ പട്ടികജാതി കമ്മീഷനെക്കുറിച്ച് പ്രതിപാദിക്കുന്നു. ആർട്ടിക്കിൾ 338 എ പട്ടികവർഗ്ഗക്കാർക്കായുള്ള ദേശീയ കമ്മീഷനെക്കുറിച്ച് പ്രതിപാദിക്കുന്നു.
പട്ടികജാതി-പട്ടികവർഗ കമ്മീഷൻ
1978 ഓഗസ്റ്റിൽ ഭോല പാസ്വാൻ ശാസ്ത്രി ചെയർമാനും, മറ്റ് നാല് അംഗങ്ങളുമായി പട്ടികജാതി-പട്ടികവർഗക്കാർക്കുള്ള ആദ്യത്തെ കമ്മീഷൻ രൂപീകരിച്ചു. കമ്മീഷനിലെ അംഗങ്ങളിൽ ഒരു ചെയർമാനും, വൈസ് ചെയർമാനും മറ്റ് നാല് അംഗങ്ങളും ഉൾപ്പെടുന്നു. പട്ടികജാതി-പട്ടികവർഗ വിഭാഗങ്ങളുടെ വിപുലമായ നയപരമായ വിഷയങ്ങളിലും വികസന തലങ്ങളിലും സർക്കാരിനെ ഉപദേശിക്കുന്നതിനായി ദേശീയ തലത്തിലുള്ള ഒരു ഉപദേശക സമിതിയായി ഇത് രൂപീകരിച്ചു. ഇന്ത്യയുടെ രാഷ്ട്രപതിയാണ് കമ്മീഷൻ അധ്യക്ഷനെ നിയമിക്കുന്നത്. ഇന്ത്യൻ ഭരണഘടനയുടെ അഞ്ചാം ഷെഡ്യൂൾ പട്ടികജാതി പട്ടികവർഗ്ഗക്കാരുടെ ഭരണവും നിയന്ത്രണവും കൈകാര്യം ചെയ്യുന്നു. സേവന വ്യവസ്ഥയും കാലാവധിയും നിർണ്ണയിക്കുന്നത് ഇന്ത്യയുടെ രാഷ്ട്രപതിയാണ്. ആർട്ടിക്കിൾ 341 പട്ടികജാതി വിജ്ഞാപനവും, ആർട്ടിക്കിൾ 342 പട്ടികവർഗ വിജ്ഞാപനവുമായി ബന്ധപ്പെട്ടിരിക്കുന്നു.
2003-ലെ ഭരണഘടന (എൺപത്തിയൊമ്പതാം ഭേദഗതി) നിയമത്തിന്റെ ഫലമായി, പട്ടികജാതി-പട്ടികവർഗങ്ങൾക്കായുള്ള പഴയ ദേശീയ കമ്മീഷനെ മാറ്റിസ്ഥാപിച്ചു
(1) ദേശീയ പട്ടികജാതി കമ്മീഷൻ.
(2) പട്ടികവർഗ്ഗക്കാർക്കായുള്ള ദേശീയ കമ്മീഷൻ.
ദേശീയ പട്ടികജാതി കമ്മീഷൻ
2004-ൽ സൂരജ് ഭാൻ ചെയർമാനായാണ് പട്ടികജാതിക്കാർക്കായുള്ള ആദ്യ ദേശീയ കമ്മീഷൻ രൂപീകരിച്ചത്. രണ്ടാമത്തേത് 2007 മെയ് മാസത്തിൽ സ്ഥാപിതമായി (ചെയർപേഴ്സൺ: ബൂട്ട സിംഗ് ); 2010 ഒക്‌ടോബർ മുതൽ മൂന്നാമത്തേത്, പിഎൽ പുനിയ - ചെയർപേഴ്സൺ. 2013-ലെ നാലാമത്തേതും, പുനിയ ചെയർപേഴ്സൺ. പട്ടികജാതിക്കാർക്കായുള്ള അഞ്ചാമത്തെ ദേശീയ കമ്മീഷൻ 2017 ൽ രാം ശങ്കർ കതേരിയയുടെ അധ്യക്ഷതയിൽ പ്രവർത്തനം ആരംഭിച്ചു. കെ.രാമുലു, ഡോ. യോഗേന്ദ്ര പാസ്വാൻ, ഡോ. സ്വരാജ് വിദ്വാൻ എന്നിവർ അംഗങ്ങളായും എൽ.മുരുകനെ വൈസ് ചെയർമാനാക്കി. ആറാമത് ദേശീയ പട്ടികജാതി കമ്മിഷന്റെ ചെയർമാനായി ശ്രീ വിജയ സാംപ്ലയെ രാഷ്ട്രപതി നിയമിച്ചു.
പ്രവർത്തനങ്ങൾ
കമ്മീഷന്റെ പ്രവർത്തനങ്ങൾ ഇനിപ്പറയുന്നവയാണ്:
റഫറൻസുകൾ
വർഗ്ഗം:ഇന്ത്യയിലെ കമ്മീഷനുകൾ
സാന്റാ ക്ലാരയിലെ യുദ്ധം
ക്യൂബൻ വിപ്ലവത്തിന്റെ ഭാഗമായി ക്യൂബയിലെ നഗരമായ സാന്റാ ക്ലാര പിടിച്ചടക്കാൻ ചെ ഗുവേരയുടെ നേതൃത്വത്തിലുള്ള വിമതസേന നടത്തിയ സൈനിക മുന്നേറ്റമാണ് സാന്റാ ക്ലാരാ യുദ്ധം. ബാറ്റിസ്റ്റയുടെ സൈന്യത്തെ പരാജയപ്പെടുത്തി 26ജൂലൈ മൂവ്മെന്റ് എന്ന വിമതസേന സാന്റാ ക്ലാരാ നഗരം പിടിച്ചടക്കി. ക്യൂബയിൽ ബാറ്റിസ്റ്റ ഭരണത്തിന്റെ അന്ത്യം കുറിച്ച വിപ്ലവപരമ്പരയുടെ കലാശം കൂടിയായിരുന്നു സാന്റാ ക്ലാരാ യുദ്ധം. സൈനിക മൂന്നേറ്റം തുടങ്ങി 12 മണിക്കൂറിനുള്ളിൽ വിമതസേന സാന്റാ ക്ലാര കീഴടക്കിയെന്ന് 26ജൂലൈ മൂവ്മെന്റ് നേതാവ് ഫിദൽ കാസ്ട്രോ പ്രഖ്യാപിച്ചു.
സാന്റാ ക്ലാര നഗരത്തിലെ ആക്രമണം
28 ഡിസംബർ 1958 നാണ് ചെ ഗുവേരയുടെ നേതൃത്വത്തിലുള്ള ഒരു സൈന്യം സാന്റാ ക്ലാര കീഴടക്കുക എന്ന ലക്ഷ്യവുമായി പുറപ്പെട്ടത്. ബാറ്റിസ്റ്റയുടെ ഭരണത്തിൽ നിരാശരായിരുന്ന കർഷകരും, തൊഴിലാളികളുമുൾപ്പടെ വലിയ ജനക്കൂട്ടമാണ് ഓരോ സ്ഥലത്തും ഈ വിമതസേനയെ എതിരേൽക്കാൻ തടിച്ചു കൂടിയത്. സാന്റാ ക്ലാരയിലേക്കുള്ള യാത്രയിൽ ചിലയിടത്ത് ബാറ്റിസ്റ്റയുടെ സൈന്യം ഇവരെ എതിരിട്ടെങ്കിലും, അവരെയെല്ലാം പരാജയപ്പെടുത്തി വിമതസേന സാന്റാ ക്ലാരയിലേക്ക എന്ന ലക്ഷ്യത്തിലേടുക്കുകയായിരുന്നു. അതിരാവിലെ തന്നെ 26ജൂലൈ മൂവ്മെന്റ് ചെ ഗുവേരയുടെ നേതൃത്വത്തിൽ നഗരപ്രാന്തത്തിലെത്തി.
നഗരത്തിലെ യുദ്ധം ആരംഭിക്കുന്നതിനു മുമ്പ് തന്റെ സേനയെ ചെ ഗുവേര രണ്ടായി വിഭജിച്ചു. സർക്കാർ സേനയോട് എതിരിടുക എന്നതായിരുന്നു ആദ്യത്തെ സംഘത്തിന്റെ ചുമതലയെങ്കിൽ, സൈന്യത്തിന് ആയുധങ്ങളും മറ്റു യുദ്ധോപകരണങ്ങളുമായി വരുന്ന തീവണ്ടി പിടിച്ചെടുക്കുക എന്നതായിരുന്നു രണ്ടാമത്തെ സംഘത്തിന്റെ ലക്ഷ്യം. കേവലം 18 വയസ്സുമാത്രം പ്രായമുള്ള റോബർട്ടോ റോഡ്രിഗ്സ് എന്ന ചെറുപ്പക്കാരനായിരുന്നു അത്മഹത്യാ സേന എന്ന് ചെ ഗുവേര വിശേഷിപ്പിച്ച രണ്ടാമത്തെ സംഘത്തെ നയിച്ചത്.
ട്രെയിൻ അട്ടിമറി
ചെ ഗുവേര തയ്യാറാക്കിയ പദ്ധതി പോലെ തന്നെ, ഈ ചെറുപ്പക്കാരുടെ സംഘം ട്രെയിൻ അട്ടിമറി പദ്ധതി വിജയകരമായി പൂർത്തിയാക്കി. ട്രെയിനിൽ പട്ടാളക്കാരുണ്ടായിരുന്നുവെങ്കിലും യാതൊരു എതിർപ്പും കൂടാതെ തന്നെ അവർ വിമതരോട് സഹകരിക്കുകയായിരുന്നു. ബാറ്റിസ്റ്റയുടെ സേനക്കു വേണ്ടി കൊണ്ടു വന്നിരുന്ന വിമാനവേധ തോക്കുകളും, യന്ത്രവത്കൃത തോക്കുകളും മറ്റു വെടിക്കോപ്പുകളുമായിരുന്നു ട്രെയിനിൽ. അതിശയിപ്പിക്കുന്ന ഒരു മുന്നേറ്റം എന്നായിരുന്നു ഈ സംഭവത്തെ ചെ ഗുവേര വിശേഷിപ്പിച്ചത്. ട്രെയിൻ പിടിച്ചെടുത്തതോടെ മറ്റു പലയിടത്തും വിമതസേനക്കു നേരെ യുദ്ധം ചെയ്തുകൊണ്ടിരുന്ന സേനാംഗങ്ങൾ ഓരോരുത്തരായി വിമതർക്കു കീഴടങ്ങാൻ തുടങ്ങി. റോബർട്ടോ റോഡ്രിഗ്സ് യുദ്ധത്തിൽ കൊല്ലപ്പെട്ടു.
സാന്റാ ക്ലാരയിലെ വിജയം
1959 ലെ പുതുവർഷദിനത്തിൽ ചെ ഗുവേരയും കൂട്ടരും സാന്താക്ലാരയിലെ സുപ്രധാന മേഖലകളിൽ ആധിപത്യം സ്ഥാപിച്ചു കഴിഞ്ഞിരുന്നു. സാന്റാ ക്ലാരയിലെ തന്ത്രപ്രധാനമായ സൈനികതാവളത്തിൽ ആയിരത്തോളം സൈനിക‍ർ ശേഷിക്കുന്നുണ്ടായിരുന്നു. ഇവർ ഒരു പ്രത്യാക്രമണത്തിനു മുതിർന്നേക്കുമോ എന്നു ചെ ഗുവേര ഭയപ്പെട്ടിരുന്നു. അതുകൊണ്ടു തന്നെ തന്റെ സേനയോട് ഈ സൈനികതാവളം കീഴടക്കാൻ ചെ ഗുവേര ഉത്തരവിട്ടു. ഈ സമയത്ത ബാറ്റിസ്റ്റ കയ്യിൽ കിട്ടാവുന്ന പണവും കൊണ്ട് തന്റെ ബന്ധുമിത്രാദികളോടൊപ്പം ക്യൂബ വിട്ടിരുന്നു. ബാറ്റിസ്റ്റയുടെ പലായനം അറിഞ്ഞ സേനാ തലവൻ ഒത്തുതീർപ്പ് ഉടമ്പടികൾക്കായി ചെ ഗുവേരയെ സമീപിച്ചു. എന്നാൽ നിരുപാധികമായ ഒരു കീഴടങ്ങലാണ് ചെ ഗുവേര നിർദ്ദേശിച്ചത്. ഏതുവിധേനേയും ബാരക്സ് കീഴടക്കാൻ തയ്യാറായാണ് തങ്ങൾ വന്നിരിക്കുന്നതെന്ന് ചെ ഗുവേര അവരെ അറിയിച്ചു, ഒരു ചോരപ്പുഴ ഉണ്ടാകുകയാണെങ്കിൽ അതിനുത്തരവാദികൾ നിങ്ങൾ മാത്രമായിരിക്കുമെന്നും ചെ ഗുവേര ഒത്തു തീർപ്പിനായി വന്ന പട്ടാള ഉദ്യോഗസ്ഥനെ അറിയിച്ചു. ചെ ഗുവേരയെ അമ്പരപ്പിച്ചുകൊണ്ട് സൈനികരെല്ലാം തങ്ങളുടെ ആയുധങ്ങൾ തറയിൽ വലിച്ചെറിഞ്ഞുകൊണ്ട് ഒന്നൊന്നായി വന്ന് വിമതസേനക്കു മുന്നിൽ കീഴടങ്ങി. സാന്താ ക്ലാര തങ്ങളുടെ കൈപ്പിടിയിലായി എന്ന് ഫിദൽ കാസ്ട്രോ പ്രഖ്യാപിച്ചു.
അനന്തര ഫലം
ബാറ്റിസ്റ്റയുടെ പതനം ഏതാണ്ട് തീർച്ചയായപ്പോൾ, പുതിയ ബന്ധങ്ങൾക്കായി അമേരിക്ക ക്യൂബയിലെ അന്നത്തെ പട്ടാള മേധാവിയായിരുന്ന ജനറൽ കാന്റിലോയെ സമീപിച്ചു. കാരണം, ഫിദൽ അധികാരത്തിലെത്തുന്നതിനെ അമേരിക്ക ഭയപ്പെട്ടിരുന്നു. തങ്ങളുടെ താൽപര്യങ്ങൾ ക്യൂബയിൽ നടപ്പാക്കാൻ അത് ബുദ്ധിമുട്ടുണ്ടാക്കുമെന്ന് അമേരിക്കക്കറിയാമായിരുന്നു. അമേരിക്കയുമായുള്ള കൂടിക്കാഴ്ചക്കുശേഷം കാന്റില്ലോ ഫിദലിനെ സമീപിച്ച് ഒരു വെടിനിർത്തലിനായി നിർബന്ധിച്ചു. മൂന്നു നിർദ്ദേശങ്ങളാണ് കാന്റില്ലോക്ക് മുന്നിൽ ഫിദൽ വെച്ചത്. ഹവാനയിൽ ഇനിയൊരു സൈനികനും പാടില്ല, ബാറ്റിസ്റ്റയെ രക്ഷപ്പെടാനായി ആരും സഹായിക്കാൻ പാടില്ല, അമേരിക്കൻ എംബസ്സിയുമായി യാതൊരു ബന്ധവും പാടില്ല എന്നിവയായിരുന്നു ഈ മൂന്നു ആവശ്യങ്ങൾ  ഇതെല്ലാം അംഗീകരിച്ച കാന്റില്ലോ ഇതേസമയം തന്നെ  ബാറ്റിസ്റ്റയേയും സമീപിച്ചു, പരാജയശേഷം വിപ്ലവകാരികളുടെ തീരുമാനമെന്തായിരിക്കുമെന്ന് കാന്റില്ലോ ബാറ്റിസ്റ്റയേയും അറിയിച്ചു. യുദ്ധത്തിൽ പരാജയപ്പെടുകയാണെങ്കിൽ അത് തന്റെ ജീവനു തന്നെ ഭീഷണിയായേക്കാമെന്നറിയാവുന്ന ബാറ്റിസ്റ്റ രാജി വെക്കാൻ സന്നദ്ധനനായി. തുടർന്ന് 1958 ഡിസംബർ 31 ന്  കയ്യിൽ കിട്ടിയ പണവുമായി ബാറ്റിസ്റ്റ രാജ്യം വിട്ടു. ബാറ്റിസ്റ്റ രാജ്യംവിട്ടു എന്നറിഞ്ഞിട്ടും കാസ്ട്രോ വെടിനിർത്തലിനു തയ്യാറായില്ല. മറിച്ച് കൂടുതൽ ആവേശത്തോടെ മുന്നോട്ടുപോകാനാണ് തന്റെ സൈന്യത്തിന് അദ്ദേഹം നിർദ്ദേശം നൽകിയത്. കാന്റില്ലോ ക്യൂബയുടെ തലവനായി. അന്നത്തെ സുപ്രീം കോടതി ജഡ്ജിയായിരുന്ന കാർലോസ് പിയദ്രയെ പുതിയ പ്രസിഡന്റായി നിയമിച്ചു. കൂടാതെ മറ്റു മന്ത്രിസഭാംഗങ്ങളേയും തിരഞ്ഞെടുത്തു.
അവലംബം
വർഗ്ഗം:ക്യൂബൻ വിപ്ലവം വർഗ്ഗം:വിപ്ലവങ്ങൾ
അമോൽ
ഇസ്ലാമിന് മുമ്പ്
റോമൻ ചരിത്രകാരനായിരുന്ന അമിയാനസ് മാർസെലിനസിൻറെ അഭിപ്രായത്തിൽ അമോൽ നഗരത്തിന്റെ പേര് അമർദ് എന്ന ജനങ്ങളിൽ നിന്നാണ് ഉരുത്തിരിഞ്ഞത് എന്നാണ്. വാസ്തവത്തിൽ, ഇറാനിലെ ഏറ്റവും പുരാതന നഗരങ്ങളിലൊന്നാണ് അമോൽ. ബിസി ഒന്നാം സഹസ്രാബ്ദത്തിലാണ് ഇത് സ്ഥാപിതമായതെന്ന് നിരവധി ചരിത്രകാരന്മാരും ഭൂമിശാസ്ത്രജ്ഞരും വിശ്വസിക്കുന്നു. പിഷ്ദാഡിയൻ രാജവംശത്തിലെ തഹ്മുറാസിന്റെ കാലഘട്ടം നഗരത്തിൻറെ ഉയർച്ചയ്ക്ക് കാരണമായതായി ചില ചരിത്രകാരന്മാർ കണക്കാക്കുന്നു.
പിഷ്ദാഡിയനും അമർദും
ചില മുൻകാല ചരിത്രകാരന്മാർ ഈ പുരാതന നഗരത്തെ പിഷ്ദാഡിയൻ രാജവംശത്തിന്റെയും കയാനിയൻ രാജവംശത്തിന്റെയും കാലഘട്ടങ്ങളുമായി ബന്ധപ്പെടുത്തിയിട്ടുണ്ട്. ആര്യന്മാരുടെ വരവിന് മുമ്പ്, ബി.സി. രണ്ടാം സഹസ്രാബ്ദത്തിന്റെ അവസാനം മുതൽ ബിസി ഒന്നാം സഹസ്രാബ്ദത്തിന്റെ ആരംഭം വരെ ഇറാനിയൻ പീഠഭൂമിയിലേക്ക് കുടിയേറി ഈ പ്രദേശത്ത് അധിവസിച്ച ആളുകളായിരുന്നു അമർഡുകൾ. അമർഡ് (പഹ്‌ലവി ഭാഷയിലെ അമുയി) എന്ന വാക്കിൽ നിന്നാണ് നഗരത്തിന്റെ പേര് ഉരുത്തിരിഞ്ഞതെന്ന് പല പണ്ഡിതന്മാരും വിശ്വസിക്കുന്നു. ചരിത്രപരമായി, സസാനിദ് സാമ്രാജ്യം മുതൽ മംഗോളിയൻ സാമ്രാജ്യത്തിലെ ഇൽഖാനേറ്റ് രാജവംശം വരെയുള്ള കാലഘട്ടത്തിലെങ്കിലും അമോൽ മാസന്ദരാന്റെ തലസ്ഥാനമായിരുന്നു.
അക്കീമെനിഡ് സാമ്രാജ്യം
നിലവിൽ കാസ്പിയൻ കടലായി അറിയപ്പെടുന്ന അമർഡ് കടലിന്റെ സംരക്ഷകരായിരുന്ന ഏറ്റവും പ്രധാനപ്പെട്ട അക്കീമെനിഡ് സത്രാപുകളിൽ ഒന്നായിരുന്ന അമോൽ നഗരത്തിലെ ജനതയായ അമർദുകൾ. അമോൽ ജനതയുടെ ശക്തിയുടെ കൂടുതൽ തെളിവുകൾ തെർമോപൈലേ യുദ്ധത്തിലും ഗൗഗമേല യുദ്ധത്തിലും അക്കീമെനിഡ് സാമ്രാജ്യത്തിലെ മറ്റ് സർദിസ് സേനകളോടൊപ്പവും അവർ നടത്തിയ പോരാട്ടങ്ങളാണ്. റോമൻ ചരിത്രകാരനായിരുന്ന ക്വിന്റസ് കർഷ്യസ് റൂഫസ് അഭിപ്രായപ്പെടുന്നത് ഇമ്മോർട്ടൽസിലെ (അക്കീമെനിഡ് സാമ്രാജ്യം) അമ്പെയ്ത്തുകാരെല്ലാം അമർദ് ജനതയായിരുന്നു എന്നാണ്.
ഭൂമിശാസ്ത്രം
വളരെ ചൂടുള്ള വേനൽക്കാലവും തണുത്ത, ഈർപ്പമുള്ള ശൈത്യകാലവുമുള്ള ഒരു മെഡിറ്ററേനിയൻ കാലാവസ്ഥയാണ് നഗരത്തിലുള്ളത്. ഏറ്റവും കൂടുതൽ മഴ ലഭിക്കുന്നത് സാധാരണയായി ഡിസംബർ മാസത്തിലും ഏറ്റവും കുറവ് മഴ ജൂലൈ മാസത്തിലുമാണ്. സമുദ്രനിരപ്പിൽനിന്ന് ഏകദേശം 76 മീറ്റർ ഉയരത്തിൽ ഹരാസ് നദിയുടെ (26 25'N 52 21'E) തീരത്താണ് അമോൽ നഗരം സ്ഥിതി ചെയ്യുന്നത്. കാസ്പിയൻ കടലോരത്തുനിന്ന് ഏകദേശം 18 കിലോമീറ്ററും വടക്കൻ അൽബോർസ് മലനിരകളിൽനിന്ന് ഏകദേശം 10 കിലോമീറ്ററും അകലെയുമാണ് ഇത് സ്ഥിതിചെയ്യുന്നത്. ഹരാസ് റോഡിലൂടെയുള്ള മനോഹരമായ വാഹന യാത്രയിലൂടെ 180 കിലോമീറ്റർ അകലെയുള്ള ഇറാൻ തലസ്ഥാനമായ ടെഹ്‌റാനിൽ എത്തിച്ചേരാവുന്നതാണ്. അമോലിൽ നിന്ന് 70 കിലോമീറ്റർ കിഴക്കാണ് മാസന്ദരന്റെ തലസ്ഥാനമായ സാരി നഗരം സ്ഥിതിചെയ്യുന്നത്. മദ്ധ്യപൂർവേഷ്യയിലെ ഏറ്റവും ഉയരം കൂടിയ കൊടുമുടിയായ മൗണ്ട് ദാമവന്ത് (5610 മീറ്റർ) അമോലിന് തെക്ക് ഭാഗത്തായി സ്ഥിതി ചെയ്യുന്നു. ഉയർന്ന ഭൂപ്രകൃതിയും താഴ്‌വരകളും ഉള്ള അമോൽ നഗരത്തിൽ ഇടതൂർന്ന വനപ്രദേശങ്ങളുണ്ട്. അതിന്റെ ഉയരമുള്ള കുന്നുകൾ സമതലങ്ങളെ മറികടന്ന് ദമാവന്ദ് പർവതത്തിന്റെ ഉയർന്ന ചരിവുകൾ വരെ നീണ്ടുകിടക്കുന്നു. ഗാംഭീര്യമുള്ളതും ആഴമേറിയതുമായ പാറനിറഞ്ഞ താഴ്‌വരകൾ, നദികൾ, നിരവധി നീരുറവകൾ, ഉയരമുള്ള  വെള്ളച്ചാട്ടങ്ങൾ, വർണ്ണാഭമായ സസ്യജാലങ്ങൾ, വൈവിധ്യമാർന്ന വന്യജീവികൾ, ചൂട്  നീരുറവകൾ, വേനൽക്കാല വസതികൾ, ഗ്രാമീണ വാസസ്ഥലങ്ങൾ എന്നിവ ഇവിടുത്തെ പ്രത്യേക ആകർഷക ഘടകങ്ങളാണ്.
അവലംബം
വർഗ്ഗം:ഇറാനിലെ നഗരങ്ങൾ
അരിഷ്ടം
ആസവം പോലെയുള്ള ഒരു ആയുർവേദ ഔഷധമാണു് അരിഷ്ടം '. ഔഷധയോഗങ്ങൾ കഷായം ഉപയോഗിച്ച് ഉണ്ടാക്കുന്നതിന് അരിഷ്ടങ്ങൾ എന്നും ശുദ്ധജലത്തിൽ ഉണ്ടാക്കുന്നതിന് ആസവങ്ങൾ എന്നും പറയുന്നു.
നിർമ്മാണരീതി
പുഷ്പങ്ങൾ, ഫലങ്ങൾ, വേരുകൾ, ധാന്യങ്ങൾ, മരത്തൊലികൾ, കാണ്ഡങ്ങൾ, ഇലകൾ, നിര്യാസം, ശർക്കര എന്നിവയൊക്കെ അരിഷ്ട നിർമാണതിന് ഉപയോഗിക്കുന്നു എന്ന് ചരക സംഹിതയിൽ രേഖപ്പെടുത്തിയിട്ടുണ്ട്. മൺപാത്രങ്ങളിലോ മരവീപ്പകളിലോ ആണ് പണ്ടുകാലങ്ങളിൽ അരിഷ്ടങ്ങൾ ഉണ്ടാക്കിയിരുന്നത്. മരുന്നുകൾ കഷായം വെച്ച്, അരിച്ച് മൂന്നിലൊന്നു ശർക്കരയോ തേനോ ചേർത്തു് മണ്ണിൽ കുഴിച്ചിട്ടിട്ടു് ഒരു നിശ്ചിതകാലത്തിനു ശേഷം എടുക്കുന്നു. മരുന്നുകളുടെയും വെള്ളത്തിന്റെയും മറ്റും അളവു് പ്രത്യേകം പറഞ്ഞിട്ടില്ലെങ്കിൽ 16 ഇടങ്ങഴി കഷായത്തിൽ ഒരു തുലാം ശർക്കരയും അര തുലാം തേനും ശർക്കരയുടെ പത്തിലൊന്നു തൂക്കം പ്രക്ഷേപദ്രവ്യവും (ദീപനപാചനാദി ഗുണങ്ങൾ ഉണ്ടാക്കുന്ന സംസ്കരണദ്രവ്യം) ചേർത്താണു് മണ്ണിൽ കുഴിച്ചിടുന്നതു്.
ഇങ്ങനെ കുറച്ചുദിവസം കാറ്റു തട്ടാതെ അടച്ചു സൂക്ഷിക്കുമ്പോൾ അതിൽ മദ്യാംശവും ഉത്പന്നമാകുന്നുണ്ടു്. ഈ മദ്യാംശം കാലാവസ്ഥാഭേദങ്ങൾക്കും അതിലടങ്ങിയ ദ്രവ്യങ്ങളുടെ സ്വഭാവഭേദങ്ങൾക്കുമനുസരിച്ച് 5% മുതൽ 10% വരെ ഉണ്ടാകാം.
ഇപ്പോൾ വ്യാവസായികമായി സ്റ്റൈയിൻലെസ്സ് സ്റ്റീലിന്റെ വലിയ പാത്രങ്ങളിലാണ്  അരിഷ്ടങ്ങൾഉണ്ടാക്കുന്നത്. ഇവയുടെ ഗുണനിലവാരം ആയുഷ് ഡിപ്പാർട്ടുമെന്റ് നിർദേശിച്ച രീതിയിൽ ഉള്ള ലബോറട്ടറി പരിശോധനകൾ നടത്തി ഉറപ്പുവരുത്തുന്നു.
കാലാവധി
എത്രകാലം വേണമെങ്കിലും സൂക്ഷിക്കാമെന്ന പ്രസിദ്ധി അരിഷ്ടത്തിനുണ്ടെങ്കിലും ഈ ഔഷധ കല്പനകളുടെ കാലാവധി പത്ത് വർഷമായി ഡ്രഗ് ആൻഡ് കോസ്മെറ്റിക് ആക്റ്റിൽ നിശ്ചയിച്ചിട്ടുണ്ട്.
അവലംബം
വർഗ്ഗം:ആയുർവേദൗഷധങ്ങൾ
വില്ല്യം ബ്ര്യൂസ്റ്റർ
വില്ല്യം ബ്ര്യൂസ്റ്റർ(July 5, 1851 – July 11, 1919) അമേരിക്കൻ പക്ഷിശാസ്ത്രജ്ഞനായിരുന്നു. അദ്ദേഹമാണ് അമേരിക്കൻ പക്ഷിശാസ്ത്ര യൂണിയൻ സ്ഥാപിച്ചത്. നേരത്തെ അദ്ദേഹം പ്രകൃതിസ്നേഹിയും പ്രകൃതിസംരക്ഷകനും ആയിരുന്നു.
അവലംബം
വർഗ്ഗം:അമേരിക്കൻ ശാസ്ത്രജ്ഞർ വർഗ്ഗം:പക്ഷിശാസ്ത്രജ്ഞർ വർഗ്ഗം:1851-ൽ ജനിച്ചവർ വർഗ്ഗം:1919-ൽ മരിച്ചവർ
ഹാലിഫാക്സ്
അറ്റ്ലാന്റിക് കാനഡയിലെ ഒരു പ്രധാന സാമ്പത്തിക കേന്ദ്രമായ ഹാലിഫാക്‌സ്, സർക്കാർ സേവനങ്ങളും സ്വകാര്യ മേഖലാ കമ്പനികളും വലിയ തോതിൽ കേന്ദ്രീകരിച്ചിരിക്കുന്ന ഒരു പ്രദേശമാണ്. ദേശീയ പ്രതിരോധ വകുപ്പ്, ഡൽഹൗസി യൂണിവേഴ്സിറ്റി, നോവ സ്കോട്ടിയ ഹെൽത്ത് അതോറിറ്റി, സെന്റ് മേരീസ് സർവ്വകലാശാല, ഹാലിഫാക്സ് ഷിപ്പ്‌യാർഡ്, സർക്കാരിൻറെ വിവിധ തലങ്ങൾ, ഹാലിഫാക്സ് തുറമുഖം എന്നിവയാണ് പ്രധാന തൊഴിൽദാതാക്കളും സാമ്പത്തിക സ്രോതസുകളും. കൃഷി, മത്സ്യബന്ധനം, ഖനനം, വനം, പ്രകൃതിവാതകം എന്നിവ മുനിസിപ്പാലിറ്റിയുടെ ഗ്രാമപ്രദേശങ്ങളിൽ കാണപ്പെടുന്ന പ്രധാന വരുമാന മാർഗ്ഗങ്ങളാണ്.
ചരിത്രം
ഈ മേഖലയിലെ ആദ്യത്തെ സ്ഥിരമായ യൂറോപ്യൻ വാസകേന്ദ്രം ഹാലിഫാക്സ് ഉപദ്വീപിലായിരുന്നു. 1749-ൽ ഹാലിഫാക്‌സിന്റെ രണ്ടാം പ്രഭുവിന്റെ പേരിലുള്ള ഹാലിഫാക്‌സ് നഗരത്തിന്റെ സ്ഥാപനം, കൊളോണിയൽ തലസ്ഥാനത്തെ അന്നപോളിസ് റോയലിൽ നിന്ന് മാറ്റി സ്ഥാപിക്കുന്നതിലേക്ക് നയിച്ചു.
ഹാലിഫാക്‌സിന്റെ സ്ഥാപനം ഫാദർ ലെ ലൗട്ടർ യുദ്ധത്തിന്റെ തുടക്കമിട്ടു. 1749 ജൂൺ 21-ന് എഡ്വേർഡ് കോൺവാലിസ് 13 ഗതാഗത സംവിധാനങ്ങളും ഒരു യുദ്ധസന്നാഹവുമായി ഹാലിഫാക്സ് സ്ഥാപിക്കാൻ എത്തിയതോടെയാണ് യുദ്ധം ആരംഭിച്ചത്. ഏകപക്ഷീയമായി ഹാലിഫാക്‌സ് സ്ഥാപിക്കുക വഴി, ഫാദർ റാലെസ് യുദ്ധത്തിനുശേഷം ബ്രിട്ടീഷുകാർ മിക്മാകുമായി 1726 ൽ ഒപ്പുവച്ചു മുൻ ഉടമ്പടികൾ ലംഘിക്കുകയായിരുന്നു. കോൺവാലിസ് 1,176 കുടിയേറ്റക്കാരെയും അവരുടെ കുടുംബങ്ങളെയും ഈ പ്രദേശത്തേയ്ക്ക് കൊണ്ടുവന്നു. പുതിയ പ്രൊട്ടസ്റ്റന്റ് സെറ്റിൽമെന്റുകൾക്ക് നേരെയുള്ള മിക്മാക്, അക്കാഡിയൻ, ഫ്രഞ്ച് ആക്രമണങ്ങളിൽ നിന്ന് സംരക്ഷിക്കുന്നതിനായി, ആധുനിക റീജിയണൽ മുനിസിപ്പാലിറ്റിയിലെ എല്ലാ പ്രദേശങ്ങളും ഉൾക്കൊള്ളുന്ന ഹാലിഫാക്സ് (സിറ്റാഡൽ ഹിൽ) (1749), ബെഡ്ഫോർഡ് (ഫോർട്ട് സാക്ക്വില്ലെ) (1749), ഡാർട്ട്മൗത്ത് (1750), ലോറൻസ്ടൗൺ (1754) എന്നിവിടങ്ങളിൽ ബ്രിട്ടീഷ് കോട്ടകൾ സ്ഥാപിച്ചു. അമേരിക്കൻ വിപ്ലവകാലത്ത് നോവ സ്കോട്ടിയയിലെ ലുനെൻബർഗിൽ നിന്ന് കുടിയേറിയ നോവ സ്കോട്ടിയയിലെ ഫ്രഞ്ച് വില്ലേജിലെ ഫ്രഞ്ച് ഭാഷ സംസാരിക്കുന്ന വിദേശ പ്രൊട്ടസ്റ്റന്റുകാരാണ് സെന്റ് മാർഗരറ്റ്സ് ബേയിൽ ആദ്യമായി താമസമാക്കിയത്.
യുദ്ധോപകരണങ്ങളുമായി സഞ്ചരിച്ചിരുന്ന ഫ്രഞ്ച് ചരക്ക് കപ്പലായ SS മോണ്ട്-ബ്ലാങ്ക്, അപ്പർ ഹാലിഫാക്‌സ് ഹാർബറിനും ബെഡ്‌ഫോർഡ് ബേസിനും ഇടയിലുള്ള "ദി നാരോസ്" എന്ന ഭാഗത്തുവച്ച് ബെൽജിയൻ റിലീഫ് കപ്പൽ SS ഇമോയുമായി കൂട്ടിയിടിച്ചതോടെ 1917 ഡിസംബറിൽ കനേഡിയൻ ചരിത്രത്തിലെ ഏറ്റവും വലിയ ദുരന്തങ്ങളിലൊന്ന് അഭിമുഖീകരിച്ചു. തത്ഫലമായുണ്ടായ, ഹാലിഫാക്‌സ് സ്‌ഫോടനം എന്നറിയപ്പെടുന്ന സ്ഫോടനം, ഹാലിഫാക്‌സിലെ റിച്ച്‌മണ്ട് ജില്ലയെ തകർക്കുകയും ഏകദേശം 2,000 പേർ കൊല്ലപ്പെടുകയും 9,000 പേർക്ക് പരിക്കേൽക്കുകയും ചെയ്തു. ആണവായുധങ്ങൾ വികസിപ്പിക്കുന്നതിന് മുമ്പ് നടന്ന ഏറ്റവും വലിയ കൃത്രിമ സ്ഫോടനമായിരുന്നു ഇത്. ബോസ്റ്റണിൽ നിന്ന് കാര്യമായ സഹായം ലഭിക്കുകയും രണ്ട് തീരദേശ നഗരങ്ങൾ തമ്മിലുള്ള ബന്ധം ശക്തിപ്പെടുത്തുന്നതിനിടയാക്കുകയും ചെയ്തു.
ഹാലിഫാക്‌സ് നഗരപ്രദേശത്തെ നാല് മുനിസിപ്പാലിറ്റികൾ 1970-കളുടെ അവസാനം മുതൽ മെട്രോപൊളിറ്റൻ അതോറിറ്റി മുഖേനയുള്ള സേവന വിതരണം ഏകോപിപ്പിച്ചിരുന്നുവെങ്കിലും പ്രവിശ്യാ സർക്കാർ ഹാലിഫാക്‌സ് കൗണ്ടിയിലേയ്ക്ക് എല്ലാ മുനിസിപ്പൽ ഗവൺമെന്റുകളേയും സംയോജിപ്പിച്ച് ഹാലിഫാക്‌സ് റീജിയണൽ മുനിസിപ്പാലിറ്റി രൂപീകരിക്കുന്ന 1996 ഏപ്രിൽ 1 വരെയുള്ള കാലംവരെ ഇവ സ്വതന്ത്ര നഗരങ്ങളും പട്ടണങ്ങളുമായി തുടർന്നു. മുനിസിപ്പൽ അതിർത്തിയിൽ ഇപ്പോൾ നിരവധി ഫസ്റ്റ് നേഷൻ റിസർവുകൾ ഒഴികെയുള്ള മുഴുവൻ ഹാലിഫാക്സ് കൗണ്ടിയും ഉൾപ്പെടുന്നു.
ബാഹ്യ ലിങ്കുകൾ
{{Navboxes|list = {{Canada capitals}}
{{Canada-stub}}
വർഗ്ഗം:കാനഡ
ആംഗിൾസ്
റോമക്കാർക്കു ശേഷമുള്ള കാലഘട്ടത്തിൽ ഗ്രേറ്റ് ബ്രിട്ടനിൽ സ്ഥിരതാമസമാക്കിയ പ്രധാന ജർമ്മാനിക് ജനതകളിൽ ഒന്നാണ് ആംഗിൾസ്. അവർ ഇംഗ്ലണ്ടിൽ നിരവധി ആംഗ്ലോ-സാക്സൺ സാമ്രാജ്യങ്ങൾ സ്ഥാപിച്ചു. ഇംഗ്ലണ്ട് ("ആംഗിളിന്റെ നാട്") എന്ന പേരിന്റെ ഉൽഭവം അവരുടെ പേരിൽ നിന്നായിരുന്നു. ആംഗിൾസ് ലങ്കോബാർഡി, സെംനോൺസ് എന്നിവരോടൊപ്പം ചരിത്രപ്രാധാന്യമുള്ള സ്ഥലങ്ങളായ ഷ്‌ലെസ്വിഗ്, ഇന്ന് തെക്കൻ ഡെൻമാർക്കിന്റെയും വടക്കൻ ജർമ്മനിയുടെയും (ഷ്‌ലെസ്വിഗ്-ഹോൾസ്റ്റീൻ) ഭാഗമായ ഹോൾസ്റ്റീൻ എന്നിവിടങ്ങളിൽ താമസിച്ചിരുന്നതായി ടാസിറ്റസ് അവരുടെ ബ്രിട്ടനിലേക്കുള്ള യാത്രയ്ക്ക് മുമ്പ് എഴുതി.
പദോല്പത്തി
ടാസിറ്റസിന്റെ ജർമ്മാനിയയിൽ ആംഗിളിന്റെ പേര് ആദ്യമായി ലാറ്റിൻ രൂപത്തിൽ രേഖപ്പെടുത്തിയിരിക്കുന്നു. അവർ ആദ്യം താമസിച്ചിരുന്ന പ്രദേശത്തിന്റെ പേരിൽ നിന്നാണ് ആംഗ്ലിയ പെനിൻസുല (ആധുനിക ജർമ്മൻ ഭാഷയിലെ ഏഞ്ചൽ, ഡാനിഷ് ഭാഷയിലെ ഏഞ്ചൽ) എന്നതിൽ നിന്ന് ഉരുത്തിരിഞ്ഞതെന്ന് കരുതപ്പെടുന്നു. ഈ പേര് ജർമ്മനിക് റൂട്ടിൽ നിന്ന് "ഇടുങ്ങിയത്" (ജർമ്മൻ, ഡച്ച് ഇംഗ്ലീഷ് = "ഇടുങ്ങിയത്" എന്നിവ താരതമ്യം ചെയ്യുക), "ഇടുങ്ങിയ [വെള്ളം]" എന്നർത്ഥം വരുന്നതായി അനുമാനിക്കപ്പെടുന്നു. അതായത്, ഷ്ലൈ അഴിമുഖം ഇതിന്റെ വേര് * h₂enǵʰ, "ഇറുകിയത്" എന്നാണ്. മറ്റൊരു സിദ്ധാന്തം, ഉപദ്വീപിന്റെ ആകൃതിയെ സൂചിപ്പിക്കുന്നതിന് ഈ പേര് "ഹുക്ക്" (മത്സ്യത്തിനായുള്ള ആംഗിൾ പോലെ) എന്നാണ് അർത്ഥമാക്കുന്നത്. ഇന്തോ-യൂറോപ്യൻ ഭാഷാശാസ്ത്രജ്ഞൻ ജൂലിയസ് പോക്കർണി ഇത് പ്രോട്ടോ-ഇന്തോ-യൂറോപ്യൻ * h₂enk-, "വളയ്ക്കുക" (കണങ്കാൽ കാണുക) എന്നതിൽ നിന്ന് ഉത്ഭവിച്ചതായി പറയുന്നു.
അഞ്ചാം നൂറ്റാണ്ടിൽ, ബ്രിട്ടനിൽ അധിനിവേശം നടത്തിയ എല്ലാ ജർമ്മനി ഗോത്രങ്ങളെയും ഇംഗ്ലീഷ്‌, ആംഗിൾ അല്ലെങ്കിൽ എംഗൽ എന്നാണ് വിളിച്ചിരുന്നത്. എല്ലാവരും പഴയ ഇംഗ്ലീഷ് സംസാരിക്കുന്നവരായിരുന്നു (അവ ഇംഗ്ലീഷ്‌, ഇംഗ്ലിസ്‌ക് അല്ലെങ്കിൽ ആംഗ്ലിസ്‌ക് എന്നറിയപ്പെടുന്നു). ഇംഗ്ലീഷും അതിന്റെ പിൻഗാമിയായ ഇംഗ്ലീഷും ഇടുങ്ങിയ എന്ന് അർത്ഥമുള്ള പ്രോട്ടോ-ഇന്തോ-യൂറോപ്യൻ * h₂enǵʰ- ലേക്ക് പോകുന്നു. എന്തായാലും, ആംഗിളുകൾ ഒരു മത്സ്യബന്ധന ജനതയായതുകൊണ്ടോ യഥാർത്ഥത്തിൽ അതിൽ നിന്നുള്ളവരായതുകൊണ്ടോ ആംഗിളുകൾ എന്നു വിളിക്കപ്പെട്ടിരിക്കാം. അതിനാൽ ഇംഗ്ലണ്ട് "മത്സ്യത്തൊഴിലാളികളുടെ ഭൂമി" എന്നും ഇംഗ്ലീഷ് "മത്സ്യത്തൊഴിലാളികളുടെ ഭാഷ" എന്നും അർത്ഥമാക്കുന്നു.
ഗ്രിഗറി ദി ഗ്രേറ്റ്, ഒരു ലേഖനത്തിൽ, ലാറ്റിൻ ഭാഷയിലുള്ള ആംഗ്ലീ എന്ന പേര് ആംഗ്ലി എന്ന് ലളിതമാക്കി. രണ്ടാമത്തെ രൂപം ഈ വാക്കിന്റെ ഇഷ്ടരൂപമായി വികസിക്കുന്നു. രാജ്യം ലാറ്റിനിൽ ആംഗ്ലിയയായി തുടർന്നു. ഓറോസിയസിന്റെ ലോകചരിത്രത്തിന്റെ ആൽഫ്രഡ് ദി ഗ്രേറ്റ് വിവർത്തനം ഇംഗ്ലീഷ് ജനതയെ വിവരിക്കാൻ ഏഞ്ചൽ‌സിൻ (-കിൻ) എന്ന് ഉപയോഗിക്കുന്നു. ബെഡെ ഏഞ്ചൽ‌ഫോക്ക് (-ഫോക്ക്) എന്ന് ഉപയോഗിച്ചു. എംഗൽ, എംഗ്ലാൻ (ആളുകൾ), ഇംഗ്ലണ്ട്, ഇംഗ്ലിസ്ക് തുടങ്ങിയ രൂപങ്ങളും ഉടലെടുത്തു. എല്ലാം ഐ-മ്യൂട്ടേഷൻ കാണിക്കുന്നു.
ടാസിറ്റസ്
എസി 98 ൽ എഴുതിയ ടാസിറ്റസിന്റെ ജർമ്മനിയയുടെ 40-‍ാ‍ം അധ്യായത്തിലായിരിക്കാം ആംഗിളുകളെക്കുറിച്ച് ആദ്യമായി രേഖപ്പെടുത്തിയിരിക്കുന്നത്. എൽബെയിൽ താമസിക്കുകയും റോമാക്കാരുടെയിടയിൽ കൂടുതൽ അറിയപ്പെടുകയും ചെയ്ത സെംനോണുകളെയും ലങ്കോബാർഡിയെയും അപേക്ഷിച്ച് കൂടുതൽ വിദൂര സ്യൂബിക് ഗോത്രങ്ങളിലൊന്നാണ് ടാസിറ്റസ് "ആംഗ്ലി" എന്ന് വിശേഷിപ്പിക്കുന്നത്. റൂഡിഗ്നി, ഏവിയോൺസ്, വരിനി, യൂഡോസസ്, സുവാരിനി, ന്യൂടോൺസ് എന്നിവയുമായി അദ്ദേഹം ആംഗിളുകളെ ഗ്രൂപ്പുചെയ്തു. ഇവയെല്ലാം നദികളുടെയും കാടുകളുടെയും കവാടങ്ങൾക്ക് പിന്നിലായിരുന്നു. അതിനാൽ ആക്രമിക്കാൻ കഴിഞ്ഞിരുന്നില്ല.
അവരുടെ ഭൂമിശാസ്ത്രപരമായ അവസ്ഥയെക്കുറിച്ച് അദ്ദേഹം കൃത്യമായ സൂചനകളൊന്നും നൽകുന്നില്ല. എന്നാൽ മറ്റ് ആറ് ഗോത്രങ്ങൾക്കൊപ്പം അവർ "സമുദ്രത്തിലെ ഒരു ദ്വീപിൽ" സ്ഥിതിചെയ്യുന്ന നേർത്തസ് അഥവാ മാതൃഭൂമിയെ ആരാധിച്ചുവെന്ന് പറയുന്നു. യൂഡോസുകൾ ജൂട്ടുകളാണ്. ഈ പേരുകൾ ജട്ട്‌ലാൻഡിലോ ബാൾട്ടിക് തീരത്തിലോ ഉള്ള പ്രദേശങ്ങളെ പരാമർശിക്കുന്നു. തീരപ്രദേശത്ത് മതിയായ എസ്റ്റേറ്ററികൾ, ഉൾനാടുകൾ, നദികൾ, ദ്വീപുകൾ, ചതുപ്പുകൾ, എന്നിവ ഉൾക്കൊള്ളുന്നു. അക്കാലത്ത് ഭൂപ്രദേശം ചെറിയ ജനസംഖ്യയും സാമ്പത്തിക താത്പര്യവുമില്ലാത്ത അജ്ഞാതവും ദുഷ്‌പ്രാപ്യമായി കരുതുന്ന റോമാക്കാർ പോലുള്ള പരിചയമില്ലാത്തവർക്ക് അപ്രാപ്യമായിരുന്നു.
കൂടുതൽ വായനയ്ക്ക്
Attribution:
വർഗ്ഗം:ഇംഗ്ലണ്ടിന്റെ ചരിത്രം
മുൻഷി പരമുപിള്ള
ജീവിതരേഖ
അടൂർ പെരിങ്ങനാട് അമ്മകണ്ട കരയിൽ കോപ്പാരേത്തു വീട്ടിൽ കൊച്ചുകുഞ്ഞു പിള്ളയുടെയും ഉമ്മിണിയമ്മയുടെയും മകനായി ജനിച്ചു. ഇ വി കൃഷ്ണപിള്ള അദ്ദേഹത്തിന്റെ അയൽവാസിയും ആത്മ മിത്രവുമായിരുന്നു. ഏഴാം ക്ലാസ് ജയിച്ചു മുൻഷിയായി. കെ.സി. കേശവ പിള്ളയുടെ 'സദാരാമ' നാടകത്തിൽ അഭിനയിച്ചു. ഇടക്കാലത്ത് അധ്യാപക വൃത്തി ഉപേക്ഷിച്ചെങ്കിലും, വീണ്ടും ജോലിക്ക് കയറി. സുപ്രഭ, ആറടിമണ്ണ്, തിരിച്ചടി, കള്ളൻ ഞാനാ എന്നിങ്ങനെ അദ്ദേഹത്തിന്റെ ഒട്ടനവധി നാടകങ്ങൾ പ്രശസ്ത നാടകക്കമ്പനികൾ നിരവധി വേദികളിൽ അവതരിപ്പിക്കുകയും, നാടക കൃത്ത്, ഹാസ്യകാരൻ എന്നീ നിലകളിൽ അദ്ദേഹം പ്രശസ്തനാവുകയും ചെയ്തു. പ്രസന്ന എന്ന ആദ്യകാല മലയാള സിനിമയുടെ കഥാകൃത്ത് മുൻഷിയായിരുന്നു. ചിത്രം പക്ഷിരാജ സ്റ്റുഡിയോസ് മലയാളത്തിലും തമിഴിലും നിർമ്മിച്ചപ്പോൾ മുൻഷി ആയിരുന്നു മലയാളം തിരക്കഥ എഴുതിയത്. വനമാല, സന്ദേഹി, കാഞ്ചന, കാലം മാറുന്നു, തസ്കര വീരൻ എന്നീ സിനിമകൾക്കും കഥ, തിരക്കഥ, സംഭാഷണം, എന്നിവ എഴുതി. മുൻഷിയുടെ ജനപ്രിയ നാടകം 'സുപ്രഭ'യുടെ ചലച്ചിത്രാവിഷ്കാരമായിരുന്നു 'മണമകൾ' എന്ന തമിഴിലെ സൂപ്പർ ഹിറ്റ്‌ സിനിമ. ഇതിന്റെ കഥ എഴുതിയത് മുൻഷി പരമു പിള്ളയും സംഭാഷണം മു. കരുണാനിധിയുമായിരുന്നു.
പുറം കണ്ണികൾ
വർഗ്ഗം:1894-ൽ ജനിച്ചവർ വർഗ്ഗം:പത്തനംതിട്ട ജില്ലയിൽ ജനിച്ചവർ വർഗ്ഗം:നാടകകൃത്തുക്കൾ വർഗ്ഗം:തിരക്കഥാകൃത്തുകൾ വർഗ്ഗം:പത്രപ്രവർത്തകർ വർഗ്ഗം:1962-ൽ മരിച്ചവർ വർഗ്ഗം:ജൂൺ 16-ന് മരിച്ചവർ
തീരദേശ നിയന്ത്രണ മേഖല
2011 ലെ തീരദേശ നിയന്ത്രണ മേഖല വിജ്ഞാപനപ്രകാരം സമുദ്രദീരത്തുനിന്നും 500 മീറ്റർ ദൂരത്തിലുള്ള കരഭാഗമാണ് തീരദേശ നിയന്ത്രണ മേഖല അഥവാ കോസ്റ്റൽ റെഗുലേഷൻ സോൺ. ചുരുക്കത്തിൽ ഇതിനെ സി.ആർ.സെഡ്. (CRZ) എന്ന് വിളിക്കുന്നു. കേന്ദ്ര വനം പരിസ്ഥിതി മന്ത്രാലയമാണ് 2011 ജനുവരി 6 ന് ഈ വിജ്ഞാപനം പുറപ്പെടുവിച്ചത്. തീരപ്രദേശത്തുജീവിക്കുന്ന മത്സ്യമേഖലയിൽ ഉൾപ്പെടുന്നവരുടെയും തദ്ദേശവാസികളുടെയും ജീവിതസുരക്ഷ ഉറപ്പുവരുത്തുക, സമുദ്രതീരത്തെ സംരക്ഷിക്കുകയും പരിപാലിക്കുകയും ചെയ്യുക, സമുദ്രതീരത്തിന്റെയും സമുദ്രത്തിന്റെയും പരിസ്ഥിതി സംരക്ഷിക്കുക തുടങ്ങിയ ലക്ഷ്യങ്ങളോടെയാണ് ഈ വിജ്ഞാപനം കൊണ്ടുവന്നിട്ടുള്ളത്.
തീരദേശ നിയന്ത്രണ വിജ്ഞാപനത്തിന്റെ പരിധിയിൽ വരുന്ന പ്രദേശങ്ങൾ
2011 ജനുവരി 6 ലെ ഗസറ്റ് വിജ്ഞാപന പ്രകാരം കേന്ദ്ര ഗവൺമെന്റ് താഴെപ്പറയുന്ന പ്രദേശങ്ങളെ തീരദേശ നിയന്ത്രണ മേഖലയായി പ്രഖ്യാപിക്കുകയും വ്യവസായ പ്രവർത്തനങ്ങൾക്കും വികസന പ്രവർത്തനങ്ങൾക്കും നിയന്ത്രണം ഏർപ്പെടുത്തുകയും ചെയ്തു.
തീ.നി.മേ I
പാരിസ്ഥിതികമായി പ്രാധാന്യമുള്ള പ്രദേശങ്ങളും വേലിയേറ്റ - വേലിയിറക്ക രേഖകൾക്കിടയിലെ പ്രദേശങ്ങളും.
തീ.നി.മേ II
തീരമേഖലവരെയോ, അതിനു വളരെയടുത്തുവരെയോ വികസനം നടന്നിട്ടുള്ള പ്രദേശങ്ങൾ (മുനിസിപ്പൽ പരിധിയിൽ വരുന്നതോ അടിസ്ഥാന സൗകര്യങ്ങളുള്ള നഗര പ്രദേശങ്ങളോ)
തീ.നി.മേ III
ഒന്നും രണ്ടും മേഖലകളിൽ ഉൾപ്പെടാത്തതും ഉൾപ്രദേശങ്ങളിലെ തീരപ്രദേശ മേഖലകൾ ഉൾപ്പെടുന്നതും കാര്യമായ രീതിയിൽ വികസന പ്രവർത്തനങ്ങളൊന്നും നടന്നിട്ടില്ലാത്തതുമായ പ്രദേശങ്ങൾ.
തീ.നി.മേ IV
വേലിയിറക്ക രേഖ മുതൽ ഉപരിതല ജലപരിധിയായ 12 നോട്ടിക്കൽ മൈൽ ദൂരം വരെയുള്ള കടൽ ജലഭാഗവും അടിത്തട്ടും വേലിയേറ്റ സ്വാധീന ജലാശയങ്ങളിൽ തീരത്തെ വേലിയിറക്ക രേഖയ്ക്കിടയിലുള്ള ജലവും അടിത്തട്ടും ഉൾപ്പെടുന്ന പ്രദേശം.
കുറിപ്പ്
''
തീ.നി.മേ. I
അനുവദനീയമായ പ്രവർത്തനങ്ങൾ ഒഴികെ യാതൊരുവിധ പുതിയ നിർമ്മാണ പ്രവർത്തനങ്ങളും അനുവദിക്കുന്നതല്ല.
തീ.നി.മേ. II
നിലവിലുള്ള പാതയിൽ നിന്നും കരയുടെ ഭാഗത്തേക്കോ, അതോ നിലവിലുള്ള അംഗീകൃത നിർമ്മിതികളിൽ നിന്നും കരയുടെ ഭാഗത്തേയ്ക്കോ മാത്രമേ പ്രാദേശിക നഗര/ദേശീയ പദ്ധതി നിയന്ത്രണത്തിന് അനുസൃതമായി മാത്രമേ കെട്ടിടങ്ങൾ അനുവദിക്കുകയുള്ളൂ.
തീ.നി.മേ. III
മത്സ്യത്തൊഴിലാളി സമൂഹം അടങ്ങുന്ന പാരമ്പര്യ തീരദേശ സമൂഹത്തിന് HTL ൽ നിന്നും 100 മുതൽ 200 മീറ്ററുകൾക്കുള്ളിലുള്ള ഭാഗത്തെ നിർമ്മാണത്തിനുള്ള പുതിയ നിർമ്മാണമോ പുനർ നിർമ്മിതിയ്ക്കോ അനുമതി നൽകാം.
അവലംബം
വർഗ്ഗം:ഇന്ത്യയിലെ നിയമങ്ങൾ വർഗ്ഗം:ഇന്ത്യയുടെ ഭൂമിശാസ്ത്രം വർഗ്ഗം:സമുദ്രനിയമങ്ങൾ
ഡയമണ്ട്സ് ആൻഡ് ടോഡ്സ്
ചാൾസ് പെറോൾട്ടിന്റെ ഒരു ഫ്രഞ്ച് യക്ഷിക്കഥയാണ് ഡയമണ്ട്സ് ആൻഡ് ടോഡ്സ് അല്ലെങ്കിൽ ടോഡ്സ് ആൻഡ് ഡയമണ്ട്സ്. അദ്ദേഹത്തിന് "ലെസ് ഫീസ്" അല്ലെങ്കിൽ "ദി ഫെയറിസ്" എന്ന് പേരിട്ടു. ആൻഡ്രൂ ലാങ് ഇത് ദി ബ്ലൂ ഫെയറി ബുക്കിൽ ഉൾപ്പെടുത്തിയിട്ടുണ്ട്. ആൻറ്റ് ലൂയിസാസ് നഴ്‌സറി ഫേവറൈറ്റിൽ ലോറ വാലന്റൈൻ ഇത് വിവരിച്ചിരിക്കുന്നു.
അദ്ദേഹത്തിന്റെ ഉറവിടത്തിൽ, മദർ ഹുൽദയിലെന്നപോലെ, ദയയുള്ള പെൺകുട്ടി മറ്റേ മകളല്ല രണ്ടാനമ്മയുടെ മകളാണ്. സിൻഡ്രെല്ലയുമായുള്ള സാമ്യം കുറയ്ക്കുന്നതിനാണ് ഈ മാറ്റം.
നാടോടി-യക്ഷിക്കഥകളെ ഇനം തിരിക്കുന്ന ആർനെ-തോംസൺ സൂചികയനുസരിച്ച് ഈ കഥ 480 വകുപ്പിൽ പെടുന്നു. ഇത്തരത്തിലുള്ള മറ്റുള്ളവയിൽ ഷിതാ-കിരി സുസുമേ, ഫ്രോ ഹോലെ അല്ലെങ്കിൽ മിസിസ് ഹോലെ, ദി ത്രീ ഹെഡ്സ് ഇൻ ദ വെൽ, ഫാദർ ഫ്രോസ്റ്റ്, ദ ത്രീ ലിറ്റിൽ മെൻ ഇൻ ദ വുഡ്, ദി എൻചാന്റ് റീത്ത്, ദി ഓൾഡ് വിച്ച്, ദ ടു കാസ്കറ്റ്സ് എന്നിവ ഉൾപ്പെടുന്നു. ലിറ്റററി വേരിയന്റുകളിൽ ദി ത്രീ ഫെയറീസ്, അറോർ ആന്റ് ഐമി എന്നിവ ഉൾപ്പെടുന്നു.
സംഗ്രഹം
മോശം സ്വഭാവമുള്ള ഒരു വൃദ്ധ വിധവയ്ക്ക് രണ്ട് പെൺമക്കളുണ്ടായിരുന്നു; അവളുടെ മൂത്ത മകൾ, ഫാനി വിയോജിപ്പും അഹങ്കാരിയും ആയിരുന്നു, പക്ഷേ അവളുടെ അമ്മയെപ്പോലെ കാണുകയും പെരുമാറുകയും ചെയ്തു, അതിനാൽ അവളുടെ പ്രിയപ്പെട്ട കുട്ടിയായിരുന്നു; അവളുടെ ഇളയ മകൾ, റോസ് സുന്ദരിയും മര്യാദയുള്ളവളും സുന്ദരിയും ആയിരുന്നു, പക്ഷേ അവളുടെ അന്തരിച്ച പിതാവിനോട് സാമ്യമുള്ളവളായിരുന്നു. അസൂയയും കയ്പും നിറഞ്ഞ വിധവയും അവളുടെ പ്രിയപ്പെട്ട മകളും ഇളയ പെൺകുട്ടിയെ പീഡിപ്പിക്കുകയും മോശമായി പെരുമാറുകയും ചെയ്തു.
ഒരു ദിവസം കിണറ്റിൽ നിന്ന് വെള്ളമെടുക്കുമ്പോൾ ഒരു വൃദ്ധ ഇളയ പെൺകുട്ടിയോട് വെള്ളം കുടിക്കാൻ ആവശ്യപ്പെട്ടു. പെൺകുട്ടി മാന്യമായി സമ്മതം നൽകി, അത് നൽകിയ ശേഷം, ആ സ്ത്രീ ഒരു യക്ഷിയാണെന്ന് കണ്ടെത്തി, മർത്യരുടെ സ്വഭാവം പരീക്ഷിക്കാൻ ക്രോണിന്റെ വേഷം ധരിച്ചു. പെൺകുട്ടി അവളോട് വളരെ ദയയും അനുകമ്പയും ഉള്ളവളായതിനാൽ, അവൾ സംസാരിക്കുമ്പോഴെല്ലാം അവളുടെ വായിൽ നിന്ന് ഒരു രത്നമോ വിലയേറിയ ലോഹമോ മനോഹരമായ പുഷ്പമോ വീഴാൻ ഫെയറി അവളെ അനുഗ്രഹിച്ചു
പുറംകണ്ണികൾ
വർഗ്ഗം:നാടോടിക്കഥകൾ
കെ.കെ. അബു
കേരളത്തിലെ ഒരു രാഷ്ട്രീയ പ്രവർത്തകനും മുൻ നിയമസഭാംഗവുമായിരുന്നു '''കെ.കെ. അബു''' (ജീവിതകാലം: 02 ഫെബ്രുവരി 1920 - 4 ജനുവരി 1999). കൂത്തുപറമ്പ് നിയമസഭാമണ്ഡലത്തിൽ നിന്നും മൂന്നാം കേരളനിയമസഭയിലേക്കും, കൊണ്ടോട്ടിയിൽ നിന്ന് ഒൻപതാം കേരളനിയമസഭകളിലേക്കും ഇദ്ദേഹം തിരഞ്ഞെടുക്കപ്പെട്ടു. മൂന്നാം കേരളനിയമസഭയിൽ എസ്.എസ്.പി.യേയും ഒൻപതാം നിയമസഭയിൽ മുസ്ലീം ലീഗിനേയുമാണ് ഇദ്ദേഹം പ്രതിനിധീകരിച്ചത്.
കുടുംബം
പെരിങ്ങാടി ഖാസിയായിരുന്ന എ.ബി. മമ്മുവിന്റേയും കണ്ടമ്പത്ത് കരിന്തോളിൽ ഖദീജയുടേയും മൂത്ത പുത്രനായി ജനനം. ഇദ്ദേഹത്തിന് നാല് സഹോദരന്മാരും രണ്ട് സഹോദരികളുമായിരുന്നു ഉണ്ടായിരുന്നത്. അദ്ദേഹത്തിന്റെ ചെറുപ്പത്തിൽ തന്നെ പിതാവ് അന്തരിച്ചു. ഇദ്ദേഹത്തിന്റെ ആദ്യ വിവാഹം മാഹിയിൽ നിന്നായിരുന്നെങ്കിലും ഇത് അധികനാൾ നീണ്ടു നിന്നിരുന്നില്ല, പിന്നീടാണ് ചൊക്ലി സ്വദേശിനിയായ ഫാത്തിമയെ വിവാഹം കഴിക്കുന്നത്. ഇവർക്ക് രണ്ട് പെൺകുട്ടികളാണുണ്ടായിരുന്നത്, ജമീല, സക്കീന.
രാഷ്ട്രീയ ജീവിതം
1965-ലും 1967-ലും തലശ്ശേരിയിൽ നിന്ന് എസ്.എസ്.പി. പ്രതിനിധിയായി വിജയിച്ചു. ഒൻപതാം നിയമസഭയിൽ കൊണ്ടോട്ടിയിൽ നിന്നാണ് വിജയിച്ചത്.
അവലംബം
വർഗ്ഗം:1920-കളിൽ ജനിച്ചവർ വർഗ്ഗം:ഫെബ്രുവരി 2-ന് ജനിച്ചവർ വർഗ്ഗം:1999-ൽ മരിച്ചവർ വർഗ്ഗം:ജനുവരി 4-ന് മരിച്ചവർ വർഗ്ഗം:കേരളത്തിലെ മുസ്ലിം ലീഗ് പ്രവർത്തകർ വർഗ്ഗം:കേരളത്തിലെ സംയുക്ത സോഷ്യലിസ്റ്റ് പാർട്ടി പ്രവർത്തകർ വർഗ്ഗം:മൂന്നാം കേരള നിയമസഭാംഗങ്ങൾ വർഗ്ഗം:ഒൻപതാം കേരള നിയമസഭാംഗങ്ങൾ വർഗ്ഗം:1965-ലെ കേരളനിയമസഭയിലേക്ക് തിരഞ്ഞെടുക്കപ്പെട്ടവർ
അടവുശിഷ്ടം
ഒരു രാജ്യത്തിനു് മറ്റുരാജ്യങ്ങളിൽ നിന്നു ലഭിക്കാനുള്ളതും മറ്റുരാജ്യങ്ങൾക്കു കൊടുത്തുതീർക്കാനുള്ളതുമായ തുകകളുടെ കണക്കുകൾ വിശദമായി കാണിക്കുന്ന ഔദ്യോഗികരേഖയാണു് അടവുശിഷ്ടം അഥവാ Balance of Payment (BoP).
ഒരു രാഷ്ട്രത്തിലെ ഭരണകൂടവും ജനങ്ങളും ലോകത്തിന്റെ മറ്റു ഭാഗങ്ങളിലേയൊ മറ്റൊരു രാഷ്ട്രത്തിലെയോ മറ്റൊരു രാഷ്ട്രസമൂഹത്തിലെയോ ഭരണകൂടവും ജനങ്ങളും തമ്മിൽ നടക്കുന്ന സാമ്പത്തികമായ ഇടപാടുകളുടെ സ്ഥിതിവിവരക്കണക്കുകൾ സമാഹരിച്ചെടുക്കുന്നതാണ് അടവുശിഷ്ടം (BoP).
വർഗ്ഗം:സാമ്പത്തികശാസ്ത്രം വർഗ്ഗം:സാമ്പത്തികം
പെസ
ഇന്ത്യൻ പാർലമെന്റ്‌ 1996-ൽ ആദിവാസികൾക്ക് കൂടുതൽ നിയമപരിരക്ഷ നൽകുന്നതിനായി പാസാക്കിയ നിയമമാണ് പെസ (Panchayath Act Extended to Scheduled Area - പഞ്ചായത്ത്‌ എക്‌സ്‌റ്റൻഷൻ ടു ദി ഷെഡ്യൂൾഡ്‌ ഏരിയ ആക്‌ട്‌). ആദിവാസികൾ കൂടുതലുള്ള പ്രദേശങ്ങളെ പ്രത്യേക പട്ടികവർഗ മേഖലകളാക്കി പ്രഖ്യാപിച്ച്‌ അവർക്കു കൂടുതൽ പ്രാതിനിധ്യമുള്ള പഞ്ചായത്ത്‌ മോഡൽ സംവിധാനമാണു പെസ നിയമം വിഭാവനം ചെയ്യുന്നത്‌. സംസ്ഥാന ഗവർണർമാർക്ക് സംസ്ഥാന മന്ത്രിസഭയുടെ ശുപാർശയുടെ അടിസ്ഥാനത്തിൽ ഒരു ആദിവാസി മേഖല പ്രഖ്യാപിക്കാം. പഞ്ചായത്ത്‌ രാജ്‌ നിയമമനുനുസരിച്ച്‌ ത്രിതല പഞ്ചായത്ത്‌ സംവിധാനങ്ങൾക്കു കീഴിലാണ്‌ ആദിവാസി പ്രദേശങ്ങളും പഞ്ചായത്തും പ്രവർത്തിക്കുക. ഇതിനായി പഞ്ചായത്ത്‌ രാജ്‌ നിയമത്തിൽ നിയമഭേദഗതി വരുത്തേണ്ടതുണ്ട്‌. ഈ നിയമം പ്രകാരം ആദ്യം ആദിവാസി അധിവാസ പ്രദേശത്തെ പ്രത്യേക പ്രദേശമായി വിജ്‌ഞാപനം ചെയ്യണം. ത്രിതല പഞ്ചായത്ത്‌ തെരഞ്ഞെടുപ്പ്‌ പോലെ വോട്ടർമാരുടെ പട്ടിക തയ്യാറാക്കുകയും മറ്റു നടപടിക്രമങ്ങൾ പൂർത്തിയാക്കുകയും വേണം. രാഷ്‌ട്രീയ പാർട്ടികളെ പ്രതിനിധീകരിച്ചും ആദിവാസികൾക്ക്‌ മത്സരിക്കാം. ആദിവാസി വികസനത്തിനുള്ള സർക്കാർ, ത്രിതല പഞ്ചായത്ത്‌ ഫണ്ടുകൾ ആദിവാസി പഞ്ചായത്ത്‌ ഭരണസമിതിക്കാണു കൈമാറുക. പ്രസിഡന്റ്‌, സെക്രട്ടറി തുടങ്ങിയ ഭാരവാഹികൾ അടങ്ങിയ ഭരണസമിതിയെയാണു തെരഞ്ഞെടുക്കുക. ഭരണസമിതിയുടെ അനുവാദമില്ലാതെ നിർദിഷ്‌ട ആദിവാസി പഞ്ചായത്തിൽ ഉൾപ്പെടുന്നവർക്കു ഭൂമി ക്രയവിക്രയം ചെയ്യാൻ കഴിയില്ല. പുറമെ നിന്നുള്ള ആളുകൾക്ക്‌ ആദിവാസികളെ കബളിപ്പിച്ച്‌ ഭൂമി തട്ടിയെടുക്കാൻ കഴിയില്ലെന്നതാണു പ്രധാന നേട്ടം. ആദിവാസി പ്രദേശങ്ങൾക്കു പ്രത്യേക പരിരക്ഷ നൽകുന്ന പെസയിലൂടെ (ആദിവാസി ഗ്രാമസഭാ നിയമം) ആദിവാസികളുടെ ഭൂമി അന്യാധീനപ്പെടുന്നതും ചൂഷണവും തടയാൻ കഴിയും.
കർക്കശമായ നിബന്ധനകൾ കാരണം ആദിവാസി ഭൂമി ഉപയോഗിച്ച്‌ സാധാരണ ബാങ്കുകളിൽനിന്നു വായ്‌പയെടുക്കാൻ കഴിയില്ല.
നിയമപ്രാബല്യം
ആദിവാസി പഞ്ചായത്ത്‌ ഭരണസമിതിയുടെ തീരുമാനങ്ങൾക്ക് നിയമപ്രാബല്യമുണ്ട്‌. എന്നാൽ രാജ്യത്തിന്റെ പൊതുവായ നീതിന്യായ സംവിധാനങ്ങളിലൂടെ ഭരണസമിതിയുടെ തീരുമാനങ്ങളെ ചോദ്യം ചെയ്യാവുന്നതാണ്.
സംസ്ഥാനങ്ങളിൽ
നിലവിൽ കേരളം, തമിഴ്‌നാട്‌, കർണാടക, പശ്‌ചിമ ബംഗാൾ ഒഴികെയുള്ള സംസ്‌ഥാനങ്ങളിൽ ആദിവാസി ഗ്രാമസഭാ നിയമം നടപ്പാക്കിയിട്ടുണ്ട്‌. നിൽപ്പ് സമരം ഒത്തു തീർന്നതിന്റെ ഭാഗമായുണ്ടാക്കിയ കരാറിൽ കേരളത്തിൽ പെസ നിയമം നടപ്പിലാക്കുമെന്ന് കേരളസർക്കാർ ആദിവാസി ഗോത്ര മഹാസഭയ്ക്ക് ഉറപ്പ് നൽകിയിട്ടുണ്ട്.
നിയമം രൂപകല്പന ചെയ്തത്
അധ:സ്ഥിത വിഭാഗങ്ങളുടെ കേന്ദ്രകമ്മിഷൻ ചെയർമാനായിരുന്ന ഡോ. ബി.ഡി. ശർമ്മയാണ് ഈ നിയമത്തിന്റെ ശിൽപി.
അവലംബം
വർഗ്ഗം:ഇന്ത്യയിലെ നിയമങ്ങൾ
ഗസ്റ്റിൻ
ഗസ്റ്റിൻ, അമേരിക്കൻ ഐക്യനാടുകളിലെ കാലിഫോർണിയ സംസ്ഥാനത്ത് മെർസ്ഡ് കൗണ്ടി യിൽ സ്ഥിതിചെയ്യുന്ന ഒരു നഗരമാണ്. മെർസ്ഡ് നഗരത്തിൽനിന്ന് 29 മൈൽ (47 കിലോമീറ്റർ) പടിഞ്ഞാറേ ദിശയിൽ സമുദ്രനിരപ്പിൽനിന്ന് ഏകദേശം 98 അടി (30 മീറ്റർ) ഉയരത്തിലാണ് ഈ നഗരം നിലനിൽക്കുന്നത്. 2010 ലെ അമേരിക്കൻ ഐക്യനാടുകളിലെ സെൻസസ് അനുസരിച്ച് ഈ നഗരത്തിലെ ആകെ ജനസംഖ്യ 5,520 ആയിരുന്നു. ഇത് 2000 ലെ സെൻസിലുണ്ടായിലുന്ന നഗര ജനസംഖ്യയായ 4,698 നേക്കാൾ കൂടുതലായിരുന്നു.
ഭൂമിശാസ്ത്രം
സാൻ ജോവാക്വൻ താഴ്‍വരയിൽ 37.25778°N, -120.99889°W അക്ഷാംശ രേഖാംശങ്ങളിൽ, സംസ്ഥാന പാത 33, സംസ്ഥാന പാത 140 എന്നിവയും അന്തർ സംസ്ഥാന പാത 5, സംസ്ഥാന പാത 140 എന്നിവയും ഛേദിച്ചു കടന്നുപോകുന്നിടത്താണ് ഈ നഗരം സ്ഥിതിചെയ്യുന്നത്. അമേരിക്കൻ ഐക്യനാടുകളിലെ സെൻസസ് ബ്യൂറോയുടെ കണക്കനുസരിച്ച്, നഗരത്തിന്റെ ആകെ വിസ്തീർണ്ണം 1.6 ചതുരശ്ര മൈൽ (4.1 ചതുരശ്ര കിലോമീറ്റർ) ആണ്.
അവലംബം
വർഗ്ഗം:കാലിഫോർണിയയിലെ നഗരങ്ങൾ
ലണ്ടൻ - കൽക്കട്ട ബസ് സർവീസ്
ഇംഗ്ലണ്ടിലെ ലണ്ടനിൽ നിന്നും ഇന്ത്യയിലെ കൽക്കട്ടയിലേക്ക് (ഇപ്പോൾ കൊൽക്കത്ത) ഉണ്ടായിരുന്ന ബസ് സർവ്വീസ് ആണ് ലോകത്തിലെ ഏറ്റവും ദൈർഘ്യമേറിയ ബസ് റൂട്ടായി കണക്കാക്കപ്പെടുന്നത്. 1957-ൽ ആരംഭിച്ച സർവീസ് ബെൽജിയം, യൂഗോസ്ലാവ്യ തുടങ്ങി പടിഞ്ഞാറൻ പാകിസ്ഥാൻ വഴി ഇന്ത്യയിലെത്തുന്നതായിരുന്നു ബസ്സിന്റെ റൂട്ട്. ഹിപ്പി റൂട്ട് എന്നാണു ഈ റൂട്ട് അറിയപ്പെടുന്നത്. അന്നത്തെ വാർത്തകൾ പ്രകാരം ഏകദേശം 50 ദിവസത്തോളം എടുത്തായിരുന്നു ബസ് ലണ്ടനിൽ നിന്നും കൽക്കട്ടയിൽ എത്തിച്ചേർന്നത്. 32669 കിലോമീറ്റർ (20300 മൈൽ ) നീളമുണ്ടായിരുന്നു ഈ യാത്രക്ക്. 1976 വരെ ഇത് സർവ്വീസ് നടത്തിയിരുന്നു.
ബസ്സിന്റെ റൂട്ട്
ആൽബർട്ട് ട്രാവൽ എന്ന കമ്പനിയാണ് ഈ ബസ് സർവീസ് നടത്തിയിരുന്നത്. 1957 ഏപ്രിൽ 15-നാണ് കന്നിയാത്ര ലണ്ടനിൽ നിന്നും ആരംഭിച്ചത്. ജൂൺ മാസം അഞ്ചാം തിയതി ആദ്യ സർവീസ് കൊൽക്കത്തയിൽ അവസാനിച്ചു. അതായത് ഏകദേശം 50 ദിവസം വേണ്ടി വന്നു യാത്ര പൂർത്തിയാക്കാൻ. ഈ സമയത്ത് ബസ് സഞ്ചരിച്ച റൂട്ടിലെ രാജ്യങ്ങൾ, ഇംഗ്ലണ്ടിൽ നിന്നും ബെൽജിയം, അവിടെ നിന്നും പശ്ചിമ ജർമ്മനി, ഓസ്ട്രിയ, യുഗോസ്ലാവിയ, ബൾഗേറിയ, തുർക്കി, ഇറാൻ, അഫ്ഘാനിസ്ഥാൻ, പശ്ചിമ പാക്കിസ്ഥാൻ വഴി ഇന്ത്യയിലേക്ക്. ഇന്ത്യയിൽ കടന്നതിന് ശേഷം ന്യൂ ഡൽഹി, ആഗ്ര, അലഹബാദ്, ബനാറസ് വഴിയാണ് ഒടുവിൽ കൽക്കട്ടയിൽ എത്തുക.
ബസ്സിലെ സൗകര്യങ്ങൾ
വായിക്കാനുള്ള സംവിധാനങ്ങൾ, ഓരോരുത്തർക്കും പ്രത്യേകം സ്ലീപ്പിങ് ബങ്കുകൾ, പാട്ടുകൾ കേൾക്കാനുള്ള സംവിധാനം, ഫാനിൽ പ്രവർത്തിക്കുന്ന ഹീറ്ററുകൾ എന്നിങ്ങനെ അക്കാലത്ത് ആഡംബരം എന്ന് കണ്ടിരുന്ന പലതും ഈ യാത്രയിൽ യാത്രക്കാർക്കായി സജീകരിച്ചിരുന്നു. വെറും ഒരു യാത്ര എന്നതിലുപരി ഒരു ടൂർ പോലെയാണ് ഈ യാത്ര ക്രമീകരിച്ചിരുന്നത്. അതുകൊണ്ട് തന്നെ ഗംഗാതീരത്തെ ബനാറസിലും, താജ് മഹലിലും അടക്കം വഴിയിലെ പ്രധാന ടൂറിസ്റ്റ് കേന്ദ്രങ്ങളിൽ സമയം ചിലവഴിക്കാനും യാത്രയിൽ സമയമുണ്ടായിരുന്നു. ടെഹ്റാൻ, സാൽസ്ബർഗ്, കാബൂൾ, ഇസ്താംബുൾ, വിയന്ന തുടങ്ങിയ നഗരങ്ങളിൽ ഷോപ്പിംഗിനായും സമയം അനുവദിച്ചിരുന്നു. 85 പൗണ്ട് സ്റ്റെർലിങ്, (ഇപ്പോഴത്തെ 8,019 രൂപ) ആയിരുന്നു ഈ യാത്രയുടെ ചെലവ്. ഭക്ഷണം, യാത്ര, താമസം എന്നിങ്ങനെ എല്ലാം ഉൾപ്പെടുന്നതാണ് ഈ തുക.
ബസ്സ് യാത്രയുടെ നാൾവഴികൾ
ലണ്ടനിൽ നിന്നും പാക്കിസ്താൻ വഴി ഇന്ത്യയിലെത്തുന്ന ബസ് കൽക്കട്ടയിൽ നിന്ന്​ ബർമ, തായ്​ലാൻഡ്​, മലേഷ്യ, വഴി സിംഗപ്പൂരിലും, അവിടെ നിന്ന്​​ ഓസ്ട്രേലിയയിലെ പെർത്തിലേക്ക് കപ്പൽ മാർഗ്ഗം എത്തിച്ചേരുകയും, അവിടെ നിന്നും റോഡ്മാർഗ്ഗം സിഡ്നിയിലേക്ക് പോകുകയുമാണ് ചെയ്തിരുന്നത്.
ഈ സർവ്വീസിൽ ലണ്ടൻ മുതൽ കൽക്കട്ട വരെ 145 പൗണ്ട് ആയിരുന്നു ചാർജ്ജ്. മുൻപത്തേതു പോലെത്തന്നെ ആധുനിക സൗകര്യങ്ങളൊക്കെയും ഈ സർവ്വീസിലും ഉണ്ടായിരുന്നു. ഇറാനിലെ പ്രശ്നങ്ങളും, പാക്കിസ്ഥാനും ഇന്ത്യയും തമ്മിൽ പ്രശ്നങ്ങൾ രൂക്ഷമായതും അതുവഴിയുള്ള യാത്രകൾക്ക് വളരെയേറെ അപകടസാധ്യതകൾ വർദ്ധിച്ചതുമൊക്കെ ഇതുവഴിയുള്ള യാത്രകൾക്ക് ഒരു തടസ്സമായി മാറിയതോടെ 1976 ൽ ഈ ബസ് സർവ്വീസ് അവസാനിപ്പിക്കുകയായിരുന്നു. അന്ന് ബസ്സിൽ മാത്രമല്ല കാറിലും വാനിലും ക്യാമ്പറുകളിലുമൊക്കെ പടിഞ്ഞാറൻ യൂറോപ്യന്മാർ ഇന്ത്യയിലേക്ക് വന്നിരുന്നു. ചില ഹോളിവുഡ് റോഡ് മൂവീസിലും ഹിപ്പി റൂട്ട് എന്ന് അറിയപ്പെട്ടിരുന്ന ഈ യാത്രകളെ പശ്ചാത്തലമാക്കിയിട്ടുണ്ട്.
സർവ്വീസ് എന്നെന്നേക്കുമായി അവസാനിപ്പിക്കുന്നതിനു മുൻപ് ഏകദേശം 15 ഓളം ട്രിപ്പുകൾ ആൽബർട്ട് ടൂർസ് പൂർത്തിയാക്കിയതായും റിപ്പോർട്ടുകളുണ്ട്. ലോകം കണ്ട സഞ്ചാരി കൂടിയായ ആൽബർട്ട് എന്നു പേരുള്ള ഈ ബസ് ഇപ്പോൾ നന്നായി പരിപാലിച്ചു പോരുന്നു.
അവലംബം
വർഗ്ഗം:വിനോദസഞ്ചാരം
ഹൻസ വാലി
പാകിസ്താൻ അധിനിവേശ കാശ്മീരിന്റെ ഏറ്റവും വടക്ക് ഭാഗത്തുള്ള സ്വയം ഭരണ പ്രദേശമായ ഗിൽഗിറ്റ്-ബാൾട്ടിസ്താൻ പ്രവിശ്യയിൽ ഉൾപ്പെട്ട മലനിരകളുടെ താഴ്‌വരയാണ് ഹൻസ വാലി - Hunza Valley ( (Burushaski and Urdu: ہنزہ‎) മേഖലയുടെ ഏറ്റവും വടക്കേ അറ്റത്താണ് ഹൻസ താഴ്‌വരയുടെ സ്ഥാനം.
ചരിത്രം
ചൈനയുടെ സ്വയംഭരണ പ്രദേശമായ ഉയിഗുർസ്താന് (സിൻജിയാങ് എന്നും വിളിക്കുന്നു) വടക്കുകിഴക്കൻ അതിർത്തിയിലായും പാമിർ പർവ്വതനിരകളുടെ വടക്കുപടിഞ്ഞാറ് ഭാഗത്തായും സ്ഥിതിചെയ്തിരുന്ന ഒരു നാട്ടുരാജ്യമായിരുന്നു 1974 വരെ ഹൻസ. 1974ൽ സുൽഫിക്കർ അലി ഭൂട്ടോയാണ് ഈ അധിനിവേശ പ്രദേശത്തെ പാകിസ്താന്റെ ഭാഗമാക്കിയത്. ഹൻസയുടെ തെക്ക് ഭാഗത്ത് ഗിൽഗിറ്റ് ഏജൻസിയും കിഴക്ക് ഭാഗത്ത് പഴയ നാട്ടുരാജ്യമായ നഗറും അതിർത്തി പങ്കിടുന്നു. ഇപ്പേൾ കരീമാബാദ് എന്ന് അറിയപ്പെടുന്ന ബൽറ്റിറ്റ് ആയിരുന്നു ഹൻസ നാട്ടുരാജ്യത്തിന്റെ തലസ്ഥാനം.ഇവിടത്തെ മറ്റൊരു പുരാതന ജനവാസ കേന്ദ്രമാണ് ഗനിഷ് ഗ്രാമം. 900 വർഷത്തോളം ഒരു സ്വതന്ത്ര രാജഭരണ പ്രവിശ്യായിരുന്നു ഹൻസ. ഹൻസ, നഗർ എന്നീ നാട്ടുരാജ്യങ്ങൾ 1889 നും 1892നും ഇടയിൽ ഒരു സൈനിക വിജയത്തിലൂടെ ബ്രിട്ടീഷുകാരുടെ നിയന്ത്രണത്തിലായിരുന്നു. ഇതോടെ, ഹൻസയുടെ ഭരണാധികാരിയായിരുന്ന മിർ സഫ്ദർ അലി ഖാൻ ചൈനയിലെ സിൻജിയാങിലെ കശ്ഗർ നഗരത്തിലേക്ക് പലായനം ചെയ്തു. അവിടെ രാഷ്ട്രീയ അഭയം തേടി.
2010ലെ മണ്ണിടിച്ചിൽ
2010ലുണ്ടായ ഒരു മണ്ണിടിച്ചിലിൽ ഹസ്‌ന നദി അഞ്ചു മാസത്തോളം തടസ്സപ്പെട്ടു. ഇതേതുടർന്ന് 2010 ജനുവരി നാലിന് അറ്റബാഡ് തടാകം നിർമ്മിക്കുകയും ചെയ്തു. ഈ മണ്ണിടിച്ചിൽ മൂലം കാരകോരം ഹൈവേയുടെ 27 കിലോമീറ്റർ തടസ്സപ്പെട്ടിരുന്നു. 15,000 പേരെയാണ് മണ്ണിടിച്ചിൽ ബാധിച്ചത്. 20 പേർ കൊല്ലപ്പെട്ടു.
ഹൻസയുടെ തലസ്ഥാനം
ആദ്യകാലത്ത് ഹൻസയുടെ തലസ്ഥാനം അൽറ്റിറ്റ് ആയിരുന്നു, പിന്നീട് ഇത് ബൽറ്റിറ്റിലേക്ക് (ഇന്നത്തെ കരീമാബാദ്) മാറ്റി. 1974ൽ നാട്ടുരാജ ഭരണം തകരുന്നതു വരെ ബൽറ്റിറ്റ് ആയിരുന്നു തലസ്ഥാനം. ബൽറ്റിറ്റ് ഹൻസയുടെ രാഷ്ട്രീയ കേന്ദ്രവും തലസ്ഥാനവുമായിരുന്നു. ഇപ്പോൾ, ബൽറ്റിറ്റ് ഹൻസയിലെ ഏറ്റവും പ്രധാനപ്പെട്ട ഒരു ടൂറിസ്റ്റ് കേന്ദ്രമാണ്‌. എന്നാൽ, ഹൻസയിലെ പ്രധാന വാണിജ്യകേന്ദ്രവും മിക്ക സർക്കാർ സംവിധാനങ്ങളും പ്രവർത്തിക്കുന്ന അലിയാബാദിലാണ് പ്രധാന പ്രവർത്തനങ്ങൾ കേന്ദ്രീകരിച്ചിരിക്കുന്നത്.
ഭൂമിശാസ്ത്രം
ഭൂമിശാസ്ത്രപരമായി ഹൻസയെ മൂന്നായി തരംതിരിച്ചിരിക്കുന്നു. അപ്പർ ഹൻസ-ഗോജൽ വാലി, ലോവർ ഹൻസ, സെൻട്രൽ ഹൻസ എന്നിങ്ങനെ മൂന്നായാണ് ഹൻസയെ വേർത്തിരിക്കുന്നത്.
അപ്പർ ഹൻസ-ഗോജൽ വാലി
ഗോജൽ തെഹസിലും ഹൻസ ജില്ലയും ചേർന്നതാണ് അപ്പർ ഹൻസ. ഗുൽമിറ്റ്, ശിഷ്‌കേറ്റ് തടാകം, പസ്സു, സോസ്റ്റ്, ഷിംഷാൽ, ജമാലാബാദ്, ഗിർച, വക്ഹി,ഗുൽകിൻ, ഹുസൈനി, ബോറിത്, ചിപുർസൻ, ഗലപൻ, ഇസ്‌പെൻഞ്ച്, ഖുദാബാദ്, ഖൈബർ,മൂർഖുൻ, സെർറ്റീസ്, മിഗർ, മിസഗർ, രമിൻജ്, കിർമിൻ, രെഷിത് ഖില്ല്, ഷർസാബ്‌സ്, നസീമാബാദ്,ഷിത്മെർഗ്, യർസീരച്,സൂദ്ഖൂൻ എന്നിവയാണ് അപ്പർ ഹൻസയിലെ പ്രധാന പട്ടണങ്ങളും ഗ്രാമങ്ങളും.
ലോവർ ഹൻസ
ഹൻസ ജില്ലയിലെ അലിയാബാദ് തെഹ്‌സിലിലെ ഭാഗങ്ങളാണ് ലോവർ ഹൻസ. നാസിറാബാദ്, ഹുസൈനാബാദ്, ഖിസെറാബാദ്, ഖാനാബാദ്,മയൂൻ എന്നിവയാണ് ഇവിടത്തെ പ്രാധന നഗരങ്ങൾ.
ഖാനാബാദ്
കരകോറം ഹൈവെയിൽ നാസിറാബാദിനും മയോനിനും മധ്യ സ്ഥിതിചെയ്യുന്ന കുഗ്രാമമാണ് ഖാനാബാദ്. 1902ൽ നാസിറാബാദിൽ നിന്ന് എട്ടു കുടുംബങ്ങൾ ഇവിടെ എത്തി. ഇതിന്റെ പഴയ പേര് ഝോക്ദാസ് എന്നാണ്. ഇപ്പോൾ ഇവിടെ 280 ഓളം വീടുകളും 1850 ഓളം ജനങ്ങളും വസിക്കുന്നു.
സെൻട്രൽ ഹൻസ
ഹൻസ ജില്ലയിലെ അലിയാബാദ് തെഹ്‌സിലിലെ ചില ഭാഗങ്ങളാണ് സെൻട്രൽ ഹൻസയിൽ അടങ്ങിയിരിക്കുന്നത്. അലിയാബാദ്, ദൗരഖാൻ, കരിമാബാദ്, ബൽറ്റിറ്റ് ഫോർട്ട്, അൽറ്റിറ്റ്, അൽറ്റിറ്റ് ഫോർട്ട്, അഹ്‌മെദാബാദ്, ബുറുഷോ, ഗനിഷ് വില്ലേജ്, ഗാരെറ്റ്, ഹസ്സനാബാദ്, മുർതസാബാദ്, ഹൈദെറാബാദ്, സൽമാനാബാദ് എന്നിവയാണ് സെൻട്രൽ ഹൻസയിലെ പ്രധാന നഗരങ്ങളും ഗ്രാമങ്ങളും താഴ്‌വരകളും
ആയുർദൈർഘ്യം
120 വയസ്സാണ് ഹൻസ താഴ്വരക്കാരുടെ ശരാശരി ആയുർദൈർഘ്യം എന്ന് പലരും പറയുന്നു.ഇതിന് ശാസ്ത്രീയമായ തെളിവുകൾ ഒന്നും തന്നെ ഇല്ല. 87,500 ആണ് ഹൻസ താഴ്വരയിലെ ജനസംഖ്യ.
അവലംബം
വർഗ്ഗം:ഗിൽഗിറ്റ്-ബാൾട്ടിസ്ഥാൻ വർഗ്ഗം:ഹിന്ദുകുഷ് വർഗ്ഗം:താഴ്‌വരകൾ വർഗ്ഗം:ഇന്ത്യയിലെ ‌താഴ്‌വരകൾ
പന്തലിങ്ങൽ
കേരളത്തിലെ മലപ്പുറം ജില്ലയിലെ ഒരു പ്രദേശമാണ് പന്തലിങ്ങൽ. വണ്ടൂർ പഞ്ചായത്തിൻറെയും മമ്പാട് പഞ്ചായത്തിൻറെയും ഏകദേശ മധ്യത്തിലായാണ് ഈ ഗ്രാമം സ്ഥിതി ചെയ്യുന്നത്. മേപ്പാടം, കൊട്ടാല, കൊന്നഞ്ചേരി എന്നിവയാണ് സമീപ ഗ്രാമങ്ങൾ. കൃഷിയാണ് പ്രധാന വരുമാനമാർഗ്ഗമെങ്കിലും ഗൾഫ്‌, ഗവർമെൻറ് ഉദ്യോഗം എന്നിവയാണ് നാട്ടുകാരുടെ വരുമാനമാർഗം.
ചരിത്രം
പന്തലിങ്ങൾ എന്നത് ഇവിടെയുള്ള ഒരു പഴയ തറവാടിൻറെ പേരാണ്. "ചെറാട്ടക്കുന്ന്" എന്ന പേരിലും ഈ പ്രദേശം പ്രസിദ്ധമാണ്. ചെറുകാട് കുന്ന് എന്ന പേര് ലോപിച്ചാണ് ആ പേര് വന്നത്. ചെറുകാട് കുടുംബം ഈ നാട്ടിൽ പ്രസിദ്ധരും സാമൂഹിക സാംസ്കാരിക മേഖലകളിൽ അവരുടെതായ സേവനങ്ങൾ അനുഷ്ടിച്ചു വരുന്നവരുമാണ്. ഹാജ്യാർ പടി എന്ന പേരിലും ഈ പ്രദേശം അറിയപ്പെടുന്നു.
ജനങ്ങൾ
മുസ്ലിം ഭൂരിപക്ഷമുള്ള ഈ പ്രദേശത്ത് ഹിന്ദു വിഭാഗക്കാരും കുറവല്ല. താഴ്ന്ന ജാതിയിൽ പെട്ട ഹിന്ദു സമൂഹങ്ങളാണ് ഭൂരിഭാഗവും. മുസ്ലിംകളിൽ തന്നെ മുജാഹിദ്, ജമാഅത്, സുന്നി എന്നീ എല്ലാ വിഭാഗക്കാരും ഇവിടെയുണ്ട്. മത സാഹോദര്യത്തിൻറെ ഉത്തമ മാതൃക ഇവിടെ ദർശിക്കാം. വ്യക്തമായ രാഷ്ട്രീയ ബോധമുള്ളവരാണ് ഈ ദേശക്കാർ. മുസ്ലിം ലീഗ്, കോൺഗ്രസ്സ്, എൽ.ഡി.എഫ്., ബി.ജെ.പി. തുടങ്ങി എല്ലാ പാർട്ടികൾക്കും ഇവിടെ സാന്നിദ്ധ്യമുണ്ട്.
അവലംബം
വർഗ്ഗം:മലപ്പുറം ജില്ലയിലെ ഗ്രാമങ്ങൾ
ജി.ജി.എച്ച്.എസ്.എസ്. പട്ടം
തിരുവനന്തപുരം ജില്ലയിലെ വട്ടിയൂർക്കാവ് നിയോജകമണ്ഡലത്തിലെ ഗവൺമെന്റ് ഗേൾസ് ഹയർ സെക്കണ്ടറി സ്കൂൾ പട്ടം. 1885 ൽ കുടിപ്പള്ളിക്കൂടമായി ആരംഭിച്ചു. പിന്നീട് എൽ.പി.എസ്. ആയും, 1974ൽ കറ്റച്ചക്കോണം ഹൈസ്കൂൾ വിഭജിച്ച്, പെൺകുട്ടികളെ ഇവിടേക്കു കൊണ്ടുവന്ന് ഗേൾസ് ഹൈസ്കൂളായി പ്രവർത്തനം ആരംഭിച്ചു.
മികവിന്റെ കേന്ദ്രം
2020 ൽ ഈ സ്കൂൾ മികവിന്റെ കേന്ദ്രമായി ഉയർത്തപ്പെട്ടു. സംസ്‌ഥാന സർക്കാരിന്റെ പൊതു വിദ്യാഭ്യാസ സംരക്ഷണ യജഞം പദ്ധതിയിലാണ് ഈ പൊതു വിദ്യാലയം മികവിന്റെ കേന്ദ്രമായത്‌. ഇതിന്റെ ഉദ്ഘാടനം, 2020 സെപ്റ്റംബർ 9 ന് കൈറ്റ് വിക്ടേർസ് ചാനൽ വ‍ഴി ഓൺ ലൈനായി മുഖ്യമന്ത്രി പിണറായി വിജയൻ നിർവഹിച്ചു. ഒരു നിയോജക മണ്ഡലത്തിൽ നിന്നും ഒരു സ്കൂൾ എന്ന നിലയിൽ 140 സ്‌കൂളുകളെ മികവിന്റെ കേന്ദ്രങ്ങളായി ഉയർത്തുന്ന പദ്ധതിയിൽ ഉൾപ്പെട്ടതാണ് ഈ സ്കൂൾ. കിഫ്ബിയിൽനിന്ന്‌ അഞ്ചുകോടി രൂപ ചെലവഴിച്ചാണ് നിർമാണപ്രവർത്തനങ്ങൾ പൂർത്തീകരിച്ചത്. രണ്ടുനിലകളിലായി 16 ക്ലാസ് മുറികൾ, ആറ് ലാബുകൾ, ഓഡിറ്റോറിയം എന്നിവയാണുള്ളത്. 3000ഓളം കുട്ടികൾ പഠിക്കുന്ന സ്‌കൂളിൽ ആവശ്യത്തിന് ക്ലാസ് മുറികൾ ഇല്ലാത്ത സാഹചര്യത്തിലാണ് ഈ കെട്ടിടത്തിന്റെ നിർമാണം പൂർത്തിയാക്കിയത്. ഇതോടെ എല്ലാ ക്ലാസ് മുറികളും ഹൈടെക് സംവിധാനത്തിലേക്കു മാറി. പുതിയ കെട്ടിടത്തിലെ ലാബുകൾ അന്താരാഷ്ട്ര നിലവാരത്തിലായിരിക്കും സജ്ജീകരിക്കുക.
അവലംബം
വർഗ്ഗം:സർക്കാർ വിദ്യാലയങ്ങൾ വർഗ്ഗം:തിരുവനന്തപുരം ജില്ലയിലെ വിദ്യാലയങ്ങൾ വർഗ്ഗം:മികവിന്റെ കേന്ദ്രങ്ങളായി തെരഞ്ഞെടുക്കപ്പെട്ട വിദ്യാലയങ്ങൾ
കലാൻചോ
ഉഷ്ണമേഖലാ പ്രദേശങ്ങളായ ആഫ്രിക്ക, മഡഗാസ്കർ തദ്ദേശവാസിയായ ക്രാസ്സുലേസീ കുടുംബത്തിലെ 125 തരം ഉഷ്ണമേഖലാ സസ്യങ്ങളുടെ ഒരു ജനുസ്സാണ് കലാൻചോ ., or kal-un-KOH-ee, (or kal-un-kee, also written Kalanchöe or Kalanchoë) 1971-ൽ സോവിയറ്റ് യൂണിയൻ സലൗട്ട് 1 ബഹിരാകാശ നിലയത്തിലേക്ക് അയച്ച ആദ്യ സസ്യങ്ങളിൽ ഒന്നായിരുന്നു കലാൻചോ.